cyanic-selkie/wikianc huggingface dataset:
ഷാർലറ്റ് റിഡൽ
ജീവിതരേഖ
1861 ൽ ശ്രീമതി എസ്. സി. ഹാളിന് കീഴിൽ ആരംഭിച്ച സെന്റ് ജെയിംസസ് മാസികയുടെ സഹ-ഉടമയും പത്രാധിപരുമായിരുന്നു 1867 മുതൽ റിഡൽ. 1860 കളിൽ ഹോം എന്നൊരു മാസിക എഡിറ്റ് ചെയ്തതോടൊപ്പം സൊസൈറ്റി ഫോർ ദി പ്രൊമോഷൻ ഓഫ് ക്രിസ്ത്യൻ നോളജ്, റൂട്ട്‌ലെഡ്ജിന്റെ ക്രിസ്മസ് വാർഷികങ്ങൾ എന്നിവയ്ക്കായി ചെറുകഥകളും അവർ എഴുതിയിരുന്നു. എന്നാൽ അവരുടെ ചെറുകഥകൾ നോവലുകളുടെയത്ര വിജയമായിരുന്നില്ല.
പ്രേത കഥകളുടെ രചയിതാവെന്ന നിലയിലും റിഡൽ പ്രമുഖയായിരുന്നു. ഫെയറി വാട്ടർ, ദി അൺഇൻഹാബിറ്റഡ് ഹൌസ്, ദ ഹോണ്ടഡ് റിവർ, ദ ഡിസപ്യറൻസ് ഓഫ് മിസ്റ്റർ ജെറമിയ റെഡ് വർത്ത്, ദ നൺസ് കർസ് എന്നീ അഞ്ച് നോവലുകൾ അമാനുഷിക പ്രതിഭാസങ്ങളാൽ നശിച്ച കെട്ടിടങ്ങളുമായി ബന്ധപ്പെട്ടതാണ്. അവർ രചിച്ച "ഓപ്പൺ ഡോർ", "നട്ട് ബുഷ് ഫാം" പോലെയുള്ള ഹ്രസ്വമായ നിരവധി പ്രേത കഥകൾ വിർഡ് സ്റ്റോറീസ് എന്ന വാല്യത്തിൽ ശേഖരിക്കപ്പെട്ടിട്ടുണ്ട്.
അവരുടെ ഭർത്താവ് 1880-ൽ അന്തരിച്ചു. 1886 ന് ശേഷമുള്ള കാലം മിഡിൽസെക്സിലെ അപ്പർ ഹാലിഫോർഡിൽ അവർ ഏകാന്തവാസം നയിച്ചു. 1901 മെയ് മാസത്തിൽ പ്രതിവർഷം £60 നിരക്കിൽ സൊസൈറ്റി ഓഫ് ഓതേർസിൽനിന്ന് അടുത്തൂൺ ലഭിച്ച ആദ്യത്തെ അടുത്തൂണുകാരിയായിരുന്നു അവർ. 1906 സെപ്റ്റംബർ 24 ന് കെന്റിലെ ആഷ്ഫോർഡിൽവച്ച് ക്യാൻസർ ബാധിച്ച് അവർ അന്തരിച്ചു.
അവലംബം
വർഗ്ഗം:1832-ൽ ജനിച്ചവർ വർഗ്ഗം:1906-ൽ മരിച്ചവർ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ വർഗ്ഗം:19-ആം നൂറ്റാണ്ടിലെ സ്ത്രീ എഴുത്തുകാർ
ലഗൂണ ഹിൽസ്
ലഗൂണ ഹിൽസ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാത്ത്, ഓറഞ്ച് കൗണ്ടി യിലുൾപ്പെട്ട ഒരു നഗരമാണ്. ഇതിന്റെ പേര് പരാമർശിക്കുന്നതുപോലെ ഇത് ലഗൂണാ മലയിടുക്കിനും വളരെ പഴയ ലഗുണാ ബീച്ചിനും സമീപസ്ഥമായതിനാലാണ് നഗരത്തിന് ഈ പേരു ലഭിച്ചത്. ഈ നഗരത്തിന് അടുത്തുള്ള മറ്റ് പുതിയ നഗരങ്ങളായ - ലഗൂണ നിഗ്വേൽ, ലഗൂണ വുഡ്സ് എന്നിവയും സമാനമായ രീതിയിൽ നാമകരണം ചെയ്യപ്പെട്ടിരിക്കുന്നു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 6.7 ചതുരശ്ര മൈൽ (17 ചതുരശ്ര കിലോമീറ്റർ) ആണ്. ഇതിൽ 6.7 ചതുരശ്ര മൈൽ (17 ചതുരശ്ര കിലോമീറ്റർ) പ്രദേശം കര ഭൂമിയും 0.025 ചതുരശ്ര മൈൽ (0.065 ചതുരശ്ര കിലോമീറ്റർ) പ്രദേശം അതായത് (0.37%) ജലം ഉൾപ്പെട്ടതുമാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജിന്ന് (ഖുർആൻ അദ്ധ്യായം)
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപത്തി രണ്ടാം അദ്ധ്യായമാണ്‌ ജിന്ന് (ജിന്ന് വർഗ്ഗം).
സൂക്തങ്ങൾ: 28
കഥാകവിതകൾ (കവിത)
ഒളപ്പമണ്ണ രചിച്ച കഥാകവിതകൾ എന്ന കൃതിക്കാണ് 1967-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളകവിതകൾ
ശുഭ മുദ്ഗൽ
ജീവിതരേഖ
പ്രൊഫ. സ്കന്ദിന്റെയും ജയാ ഗുപ്തയുടെയും മകളായി ഉത്തർപ്രദേശിലെ അലബാദിൽ 1959ൽ ജനിച്ച ശുഭ കഥക് നൃത്തവിദ്യാർഥി എന്ന നിലയിലായിരുന്നു കലാപഠനം ആരംഭിച്ചത്. പിന്നീട് അലഹബാദിലെ പണ്ഡിറ്റ് രാമാശ്രേയ ഝാ (1928 - 2009)യുടെ കീഴിൽ ഹിന്ദുസ്ഥാനി സംഗീത പഠനത്തിന് തുടക്കം കുറിച്ചു. തുടർന്ന് പണ്ഡിറ്റ് വിനയ ചന്ദ്ര മുദ്ഗലിയയെ അവർ ഗുരുവായി സ്വീകരിച്ചു. ബിരുദ പഠനത്തിനു ശേഷം പണ്ഡിറ്റ് വസന്ത് താക്കറിന്റെ കീഴിൽ അഭ്യസനം തുടർന്നു. പണ്ഡിറ്റ് ജിതേന്ദ്ര അഭിഷേകി, നൈനാ ദേവി, കുമാർഗന്ധർവ്വ എന്നീ പ്രഗല്ഭ സംഗീതഞ്ജരൽ നിന്നും വിദഗ്ദ്ധ പരിശീലനം നേടി.
ഖയാൽ, തുംരി, ദാദ്ര തുടങ്ങിയ ക്ലാസിക്കൽ രൂപങ്ങളോടൊപ്പം പോപ്പ്, ഫ്യൂഷൻ, ഫോക്, സൂഫി ഖവ്വാലി, ചലച്ചിത്ര സംഗീതം തുടങ്ങിയ സംഗീതരൂപങ്ങളുടെ അവതരണങ്ങളിലേക്കും അതിനെ അടിസ്ഥാനമാക്കിക്കൊണ്ടുള്ള ഓഡിയോ - വീഡിയോ ആൽബങ്ങളും നിർമ്മിച്ചു. ഗായിക എന്നതോടൊപ്പം തന്നെ ശുഭ മുദ്ഗൽ അറിയപ്പെടുന്ന ഒരു സംഗീത സംവിധായിക കൂടിയാണ്. ഇന്ത്യൻ സംഗീതത്തിന്റെ വൈവിധ്യം വീണ്ടെടുക്കുക എന്ന ലക്ഷ്യത്തോടെ, ശുഭ മുദ്ഗൽ ഭർത്താവും പ്രമുഖ തബല വാദകനുമായ ഡോ. അനീഷ് പ്രഥാൻ, പ്രശസ്ത ഹാർമോണിസ്റ്റ് സുധീർ നായക് എന്നിവരുടെ സഹകരണത്തോടെ കഴിഞ്ഞ നാലു വർഷമായി പുണെയിൽ ബാജ ഗാജ എന്ന പേരിൽ സംഗീതമേള സംഘടിപ്പിച്ചു വരുന്നു.
പുറംകണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:1959-ൽ ജനിച്ചവർ
ബി.എസ്. സരോജ
ഒരു പ്രശസ്ത തമിഴ്-മലയാളചലച്ചിത്ര അഭിനേത്രിയാണ് '''ബി.എസ്. സരോജ'''. മലയാളചലച്ചിത്രരംഗത്തെ ആദ്യകാല നായികമാരിലൊരാളായ സരോജ മലയാളത്തിലെയും തമിഴിലെയും അക്കാലത്തെ ഒട്ടു മിക്ക പ്രമുഖ നടന്മാരുടെയും നായികയായി അഭിനയിച്ചിട്ടുണ്ട്.
ബാല്യം
മലയാള സിനിമയിൽ ആദ്യമായി വില്ലൻ വേഷം അവതരിപ്പിച്ച ജോൺസന്റെ(ജോൺ വിക്ടർ)യും അമ്മിണിയുടെയും മകളാണ് സരോജ. സരോജയുടെ അമ്മയുടെ അച്ഛന്റെ വീട് തിരുവനന്തപുരത്താണ്. പൂർവിക കുടുംബം ഹിന്ദുമതത്തിൽനിന്ന് ക്രിസ്തുമതത്തിലേക്ക് പരിവർത്തനം ചെയ്തവരായിരുന്നു. മുത്തച്ഛനും മുത്തശ്ശിയും പിന്നീട് തമിഴ്‌നാട്ടിലെ സേലത്തേക്ക് പോന്നു. സേലത്താണ് സരോജ ജനിച്ചതും ശൈശവം പിന്നിട്ടതും. പിന്നീട്, അച്ഛനും അമ്മയുമൊത്ത് സരോജ ചെന്നൈയിലെത്തി. ചെന്നൈയിലെത്തുന്നതിന് മുമ്പുതന്നെ അമ്മിണി ഹിന്ദുമതത്തിലേക്ക് തിരിച്ചുവന്ന് രാജലക്ഷ്മി എന്ന പേർ സ്വീകരിച്ചിരുന്നു.
ചലച്ചിത്ര രംഗത്തേക്ക്
സരോജയുടെ സിനിമാപ്രവേശം യാദൃച്ഛികമായിരുന്നു. കുട്ടിക്കാലത്തേ സരോജ നന്നായി പാടുമായിരുന്നു. അതുകണ്ട് ഒരു ബന്ധു 11 വയസ്സുള്ള സരോജയെ കോറസ് പാടാനായി ജെമിനി സ്റ്റുഡിയോയിലേക്ക് കൊണ്ടുപോയി ചേർത്തു. കോറസ് പാടാൻ പതിവായി എത്താറുള്ള സുന്ദരിയായ ഈ പെൺകുട്ടിയെ അഭിനേത്രിയാക്കുവാൻ ജെമിനി സ്റ്റുഡിയോ അധികൃതർ അലോചിച്ചു. അങ്ങനെ 45 രൂപ മാസശമ്പളത്തിൽ സരോജ ജെമിനി സ്റ്റുഡിയോയിൽ ചേർന്നു. അക്കാലത്ത് അഭിനേതാക്കളെല്ലാം നിർമ്മാണക്കമ്പനിയുടെ മാസശമ്പളക്കാരായിരുന്നു. എന്നാൽ നാലു വർഷങ്ങൾക്ക് ശേഷമാണ് ഒരു സിനിമയിൽ അഭിനയിക്കുവാൻ സരോജയ്ക് സാധിച്ചത്. ജെമിനി സ്റ്റുഡിയോ അക്കാലത്ത് നിർമ്മിച്ചു കൊണ്ടിരുന്ന നാട്യറാണി എന്ന ചിത്രത്തിലെ നായിക പ്രശസ്ത നടിയായ വൈജയന്തിമാലയുടെ അമ്മ വസുന്ധരയായിരുന്നു. ചിത്രീകരണം പകുതിയായപ്പോഴേക്കും എതോ കാരണത്താൽ അവർ ചിത്രത്തിൽ നിന്നും പിന്മാറി. തുടർന്ന് കഥയിൽ ചെറിയ മാറ്റങ്ങൾ വരുത്തി ബാക്കി ഭാഗം സരോജയെ വെച്ച് ചിത്രം പൂർത്തീകരിച്ചു.
ചെന്നൈയിൽ വെച്ച് സരോജയുടെ ഒരു നൃത്തപ്രകടനം കാണാനിടയായ കെ. സുബ്രഹ്മണ്യറാവു എന്ന നിർമാതാവ് വികടയോഗി എന്ന സിനിമയിൽ പ്രധാന വേഷത്തിലേക്ക് ക്ഷണിച്ചു. 1947ൽ ആയിരുന്നു അത്. തമിഴിലെ അക്കാലത്തെ മുൻനിര താരങ്ങളായ പി.യു. ചിന്നപ്പയും ടി.ആർ. രാമചന്ദ്രനും അഭിനയിച്ച ഈ ചിത്രം വൻ ഹിറ്റായി. തുടർന്ന് ധന അമരാവതി(1947) ദേവമനോഹരി(1949), കല്യാണി(1952) തുടങ്ങിയ തമിഴ്‌ചിത്രങ്ങളിലും വേഷമിട്ടു. ഓർ ഇരവ്, വണ്ണക്കിളി, കുമുദം തുടങ്ങിയ ചിത്രങ്ങളും വൻ ഹിറ്റുകളായി. തമിഴിലെ എക്കാലത്തെയും പ്രമുഖ താരങ്ങളായ എം.ജി.ആറും ശിവാജി ഗണേശനും ഒന്നിച്ച് അഭിനയിച്ച ഏകചിത്രമായ കൂണ്ടുക്കിളി(1954) എന്ന ചിത്രത്തിലെ നായികയാവാനും സരോജക്ക് അവസരമുണ്ടായി. ഇവർക്ക് പുറമേ നാഗേശ്വര റാവു, എസ്. എസ്. രാജേന്ദ്രൻ, എം.എൻ. നമ്പ്യാർ, ടി.ആർ. മഹാലിംഗം, മനോഹർ തുടങ്ങിയവരുടെയെല്ലാം നായികയായി സരോജ അഭിനയിച്ചിട്ടുണ്ട്. 1960കളുടെ അവസാനത്തിൽ പുറത്തിറങ്ങിയ അരുണഗിരിനാഥൻ എന്ന ചിത്രത്തോടെ അവർ അഭിനയരംഗത്തുനിന്നും വിരമിച്ചു. അപ്പോഴേക്കും മൊത്തം 75-ൽപരം ചിത്രങ്ങളിൽ സരോജം അഭിനയിച്ചുകഴിഞ്ഞിരുന്നു.
മലയാളചലച്ചിത്ര ലോകത്ത്
തമിഴ് സിനിമാ ലോകത്ത് തിളങ്ങി നിൽക്കുന്ന കാലത്താണ് മലയാളചിത്രമായ ജീവിത നൗകയിൽ തിക്കുറിശ്ശിയുടെ നായികയാവാൻ ബി.എസ്. സരോജയെ കുഞ്ചാക്കോ ക്ഷണിക്കുന്നത്. 1951-ൽ പുറത്തിറങ്ങിയ ജീവിതനൗകയിലെ 'ലക്ഷ്മി' എന്ന നായിക കഥാപാത്രത്തിലൂടെ ബി.എസ്. സരോജ മലയാളികൾക്കും പ്രിയങ്കരിയായി. 1952-ൽ സത്യൻ നായകനായ ആത്മസഖിയിൽ സരോജ അഭിനയിച്ചു. സത്യന്റെ ആദ്യ ചിത്രമായിരുന്നു ഇത്.1952-ൽ തന്നെ അച്ഛൻ എന്ന ചിത്രത്തിലൂടെ സരോജ പ്രേംനസീറിന്റെ നായികയുമായി. എം.ജി.ആർ അഭിനയിച്ച ഏക മലയാളചിത്രമായ ജനോവ (1953)യിലും സരോജയായിരുന്നു നായിക. 15 വർഷത്തോളം ബി.എസ്. സരോജ മലയാള സിനിമയിൽ സജീവമായിരുന്നു. ലോകനീതി, ആശാദീപം, അവൻ വരുന്നു, ആത്മാർപ്പണം, ആത്മശാന്തി, അച്ഛനും മകളും, ലില്ലി, ഉമ്മ, കൃഷ്ണകുചേല, പുതിയ ആകാശം പുതിയ ഭൂമി, കടലമ്മ, റെബേക്ക എന്നിവയാണ് സരോജയുടെ മറ്റ് പ്രധാനചിത്രങ്ങൾ. 1966-ൽ പുറത്തിറങ്ങിയ തറവാട്ടമ്മയായിരുന്നു മലയാളത്തിലെ ഇവരുടെ അവസാന ചിത്രം.
കുടുംബം
അഭിനയ ജീവിതത്തിനിടയിൽതന്നെ അവർ പ്രശസ്ത സംവിധായകൻ രാമണ്ണയെ വിവാഹംചെയ്തു. കൂണ്ടുക്കിളി അടക്കം സരോജ അഭിനയിച്ച ചില ചിത്രങ്ങളും രാമണ്ണ സംവിധാനംചെയ്തിട്ടുണ്ട്. രാമണ്ണ ഏതാനും വർഷങ്ങൾക്ക് മുമ്പ് അന്തരിച്ചു. അവർക്ക് ഒരു മകനും രണ്ട് പെൺമക്കളുമുണ്ട്. സൗണ്ട് എൻജിനീയർ കൂടിയായ മകൻ ഗണേശ് രാമണ്ണ സംഗീതസംവിധായകനാണ്. തമിഴിലും തെലുങ്കിലും ചില ചിത്രങ്ങൾക്ക് സംഗീതസംവിധാനം നിർവഹിച്ചിട്ടുണ്ട്.
അവലംബം
വർഗ്ഗം:ആദ്യകാല മലയാളചലച്ചിത്രനടിമാർ വർഗ്ഗം:1929-ൽ ജനിച്ചവർ
കുരുക്ഷേത്ര (ലോകസഭാമണ്ഡലം)
ലഘുചിത്രം| [[ഹരിയാണ|ഹരിയാന സംസ്ഥാനത്തെ കുറുക്ഷേത്ര ലോക്സഭാ മണ്ഡലത്തിലെ ഇന്ത്യൻ ലോക്സഭാ നിയോജകമണ്ഡലങ്ങളുടെ എണ്ണം 2 ആണ് ]] വടക്കേ ഇന്ത്യയിലെ ഹരിയാന സംസ്ഥാനത്തെ 10 ലോകസഭാ മണ്ഡലങ്ങളിലൊന്നാണ് കുരുക്ഷേത്ര ലോകസഭാമണ്ഡലം. ഈ മണ്ഡലം കുരുക്ഷേത്ര, കൈതാൽ ജില്ലകളെമുഴുവനായും യമുനാനഗർ ജില്ലയുടെ ഒരു ഭാഗത്തെയും ഉൾക്കൊള്ളുന്നു. ബിജെപി യിലെ നവാബ് ആണ് ഇപ്പോഴത്തെ ലോകസഭാംഗം
നിയമസഭാമണ്ഡലങ്ങൾ
നിലവിൽ കുരുക്ഷേത്ര ലോകസഭാ നിയോജകമണ്ഡലം ഒമ്പത് വിധാൻസഭ മണ്ഡലങ്ങൾ ഉൾക്കൊള്ളുന്നു. ഇവ:
പരാമർശങ്ങൾ
വർഗ്ഗം:ഹരിയാനയിലെ ലോകസഭാമണ്ഡലങ്ങൾ
തളിർനീലി
കാടുകളിൽ കാണപ്പെടുന്ന ഒരിനം ചിത്രശലഭമാണ് തളിർനീലി (Thaduka multicaudata). പശ്ചിമഘട്ടത്തിൽ മാത്രമാണ് ഈ പൂമ്പാറ്റകളുള്ളത്. മറ്റൊരിടത്തും ഇവയെ കാണാൻ സാധിയ്ക്കില്ല. കാണാൻ വലിയ ഭംഗി ഇല്ലെങ്കിലും തളിർനീലികൾ വംശനാശത്തിന്റെ വക്കിലാണ്. വനമേഖലയിലെ നനഞ്ഞ മണ്ണുനിറഞ്ഞ പ്രദേശമാണ് ഇവയുടെ താവളം. അതിനാൽ മിക്കവാറും പുഴയുടെ തീരത്ത് ഇവയെ കാണാവുന്നതാണ്. ഈ പൂമ്പാറ്റ പൂക്കളോട് വലിയ താല്പര്യം കാണിക്കാറില്ല.
തളിർനീലിയുടെ ചിറകിന്റെ മുകൾഭാഗം തിളക്കമുള്ള നീലനിറമാണ്. അരിക് കറുത്ത നിറമാണ്. ഓരോ പിൻചിറകിന്റേയും അറ്റത്തും നാലോളം ചെറിയ വാലുകൾ ഉണ്ടാവും. പൂക്കളോട് വലിയ താല്പര്യമില്ലാത്തതിനാൽ വിശ്രമിക്കുന്നത് ഇലകളിലായിരിക്കും.
വെയിൽ കായുന്ന സ്വഭാവമുള്ളവയാണ്. മുട്ടയിടുന്നത് പമ്പരക്കുമ്പിൾ മരത്തിലാണ്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
നൂഹ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപത്തിഒന്നാം അദ്ധ്യായമാണ്‌ സൂറ നൂഹ്.
അവതരണം: മക്കയിൽ
സൂക്തങ്ങൾ: 28
ഹ്യൂ ജാക്ക്മാൻ
ഹ്യൂ ജാക്ക്മാൻ(ജനനം ഒക്ടോബർ 12, 1968) എമ്മി അവാർഡ്, ടോണി അവാർഡ് ജേതാവായ ഓസ്ട്രേലിയൻ‍ അഭിനേതാവാണ്. എക്സ്-മെൻ, കേറ്റ് & ലിയോപോൾഡ്, ദ പ്രസ്റ്റീജ്, ഓസ്ട്രേലിയ, വാൻഹെൽസിംഗ് തുടങ്ങിയവ അദ്ദേഹത്തിൻറെ മികച്ച ചിത്രങ്ങളാണ്.
അവലംബം
വർഗ്ഗം:1968-ൽ ജനിച്ചവർ
വർഗ്ഗം:ഒക്ടോബർ 12-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ
പാതിരാപ്പൂക്കൾ (കവിത)
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളകവിതകൾ
ഔഷധം
കുത്തിവെയ്പ്പിലൂടെ, ഇൻഹേലർ വഴി, ഖരരൂപത്തിലുള്ള ഗുളികകൾ വഴി, ദ്രാവകരൂപത്തിൽ തുടങ്ങി വിവിധ രൂപങ്ങളിൽ ശരീരത്തിനകത്തേക്കും കുഴമ്പുകൾ, തൈലം തുടങ്ങിയ രൂപങ്ങളിൽ ശരീരത്തിനു പുറത്ത് ഉപയോഗിക്കേണ്ട രീതിയിലും മരുന്നുകൾ നൽകാറുണ്ട്.വൈദ്യ ശാസ്ത്രത്തിന്റെ വ്യത്യസ്ത വിഭഗങ്ങളായ ആധുനിക വൈദ്യശാസ്ത്രം, ആയുർവേദം, ഹോമിയോപ്പതി, തുടങ്ങിയവയെല്ലാം വിവിധ തരം ഔഷധങ്ങൾ ചികിൽസക്കായി ഉപയോഗിക്കുന്നു.
നിർവ്വചനം
യൂറോപ്പിൽ ഔഷധോൽപ്പന്നം എന്നാൽ യൂറോപ്പ്യൻ നിയമം അനുസരിച്ച്, "(എ) മനുഷ്യരിൽ ഉണ്ടാകുന്ന രോഗങ്ങൾ ചികിത്സിക്കാനോ തടയാനോ ഉപയോഗിക്കുന്ന ഏതൊരു വസ്തുവോ വസ്തുക്കളുടെ സംഘാതമോ ആണ്. അല്ലെങ്കിൽ,
അമേരിക്കൻ ഐക്യനാടുകളിൽ ഒരു ഡ്രഗ് എന്നാൽ :
ഉപയോഗങ്ങൾ
ഔഷധങ്ങളുടെ ഉപയൊഗത്തെപ്പറ്റി അനേകം പഠനങ്ങൾ നടന്നിട്ടുണ്ട്.
വർഗ്ഗീകരണം
ഉത്ഭവത്തിന്റെ അടിസ്ഥാനത്തിൽ ഔഷധങ്ങളെ തരംതിരിക്കാം.
പുരാതനകാലത്തെ ഫാർമക്കോളജി
ലോകത്തിലെ അറിയപ്പെടുന്ന ഏറ്റവും പുരാതന വൈദ്യശാസ്ത്ര ഗ്രന്ഥമായ കാഹുൻ ഗൈനക്കോളജിക്കൽ പ്രാക്റ്റീസ് എന്ന പാപ്പിറസ് ചുരുൾ ബി.സി. 1800-ൽ നിന്നുള്ളതാണ്. രോഗാണുബാധയ്ക്ക് തേൻ പ്രതിവിധിയായി ഉപയോഗിക്കുന്നതിനെപ്പറ്റി ഈ ചുരുളിലും മറ്റ് ഈജിപ്ഷ്യൻ ഗ്രന്ഥങ്ങളിലും പറയുന്നുണ്ട്.
ഇന്ത്യൻ ഉപഭൂഘണ്ഡത്തിൽ ക്രിസ്തുവിനു മുൻപ് രണ്ടാം സഹസ്രാബ്ദത്തിൽ സൃഷ്ടിക്കപ്പെട്ടു തുടങ്ങിയ അഥർവവേദമാണ് ആദ്യത്തെ വൈദ്യശാസ്ത്രവിഷയങ്ങൾ പ്രതിപാദിക്കുന്ന ഗ്രന്ഥം. രോഗങ്ങളെ ചികിത്സിക്കാൻ സസ്യങ്ങളിൽ നിന്നെടുക്കുന്ന മരുന്നുകൾ ഉപയോഗിക്കുന്നതിനെപ്പറ്റി ഇതിൽ പ്രതിപാദിക്കുന്നുണ്ട്. ആയുർവേദത്തിന്റെ അടിസ്ഥാനം പുരാതന നാട്ടുവൈദ്യചികിത്സാസമ്പ്രദായങ്ങളിൽ നിന്നാണ് ഉരുത്തിരിഞ്ഞുണ്ടായത്. ബി.സി. 400 മുതൽ പുതിയ സിദ്ധാന്തങ്ങളും, രോഗവിവരണങ്ങളും, ചികിത്സാസമ്പ്രദായങ്ങളും ആയുർവേദത്തിന്റെ ഭാഗമായിമാറി.
ബി.സി. അഞ്ചാം നൂറ്റാണ്ടിൽ ഗ്രീസിൽ രൂപപ്പെട്ട ഹിപ്പോക്രാറ്റിക് പ്രതിജ്ഞയിൽ "മാരക മരുന്നുകളെപ്പറ്റി" പ്രതിപാദിക്കുന്നുണ്ട്. പുരാതന ഗ്രീസിലെ വൈദ്യം ഈജിപ്റ്റിൽ നിന്നും മറ്റിടങ്ങളിൽ നിന്നും ധാരാളം അറിവുകൾ സ്വാംശീകരിച്ചിട്ടുണ്ട്.
മദ്ധ്യകാലത്തെ ഫാർമക്കോളജി
അൽ കിണ്ടിയുടെ ഒൻപതാം നൂറ്റാണ്ടിലെ ഡെ ഗ്രാഡിബസ് എന്ന ഗ്രന്ഥവും ഇബ്ന് സിനയുടെ (അവൈസെന്ന) ദി കാനൺ ഓഫ് മെഡിസിൻ എന്ന ഗ്രന്ഥവും മദ്ധ്യകാലഘട്ടത്തിലെ ഇസ്ലാമിക ലോകത്തിൽ അറിവുണ്ടായിരുന്ന ധാരാ‌ളം മരുന്നുകളെക്കുറിച്ച് വിശദീകരിക്കുന്നുണ്ട്.
മദ്ധ്യകാലഘട്ടത്തിലെ വൈദ്യശാസ്ത്രത്തിൽ ശസ്ത്രക്രീയയ്ക്ക് വൻ പുരോഗതിയുണ്ടായി. കറുപ്പ്, ക്വിനൈൻ എന്നിവയല്ലാതെ നല്ല ഫലം നൽകുന്ന മരുന്നുകൾ കുറവായിരുന്നു. അപകടസാദ്ധ്യതയുള്ള ലോഹങ്ങൾ അടങ്ങിയ ചികിത്സാരീതികൾ സാധാരണയായിരുന്നു. തിയഡോർ ബോർഗോഗ്നോണി, (1205–1296), മദ്ധ്യകാലഘട്ടത്തിലെ പ്രധാന ശസ്ത്രക്രീയാവിദഗ്ദ്ധരിൽ ഒരാളായിരുന്നു. അനസ്തേഷ്യ, അടിസ്ഥാന രോഗാണുനശീകരണം എന്നിവ ഇദ്ദേഹം നടപ്പിലാക്കിയിരുന്നു. ഗാർസിയ ഡെ ഓർട്ട ചില പച്ചമരുന്ന് ചികിത്സാരീതികൾ ഉപയോഗിച്ചിരുന്നു.
ആധുനിക ഫാർമക്കോളജി
പത്തൊൻപതാം നൂറ്റാണ്ടിന്റെ ആദ്യസമയത്തൊന്നും മരുന്നുകൾ ഫലവത്തായിരുന്നില്ല. 1842-ൽ ഒളിവർ വെൻഡെൽ ഹോംസ് സീനിയർ ഇപ്രകാരം പറയുകയുണ്ടായി "ലോകത്തുള്ള എല്ലാ മരുന്നുകളും കടലിലെറിഞ്ഞാൽ മനുഷ്യവർഗ്ഗത്തിന് അത് ഗുണകരവും മത്സ്യങ്ങൾക്ക് ദോഷകരവുമായിരിക്കും".
പുറത്തേക്കുള്ള കണ്ണികൾ
വർഗ്ഗം:വൈദ്യശാസ്ത്രം
റൊമാനിയ
ഡ്രാക്കുളക്കോട്ട
കാർപാത്ത്യൻ മലനിരകൾ ആണ് ബ്രോം സ്റ്റോക്കര്രുടെ ലോകപ്രസിദ്ധ പ്രേതകഥയായ ഡ്രാക്കുളയുടെ കോട്ട സ്ഥിതിചെയ്യുന്നതായി പറയപ്പെടുന്നത്
ഇതുകൂടി കാണുക
റൊമാനിയ 1‌ റൊമാനിയ 2 റൊമാനിയ 3 ഡ്രാക്കുളക്കൊട്ടയിൽ ഒരു കമ്മ്യൂണിസ്റ്റ് ഏകാധിപതിയുടെ കൊട്ടാരത്തിൽ റുമേനിയയിലെ പരുക്കൻ ജീവിത അനുഭവങ്ങൾ
അവലംബം
വർഗ്ഗം:റൊമാനിയ വർഗ്ഗം:യൂറോപ്യൻ രാജ്യങ്ങൾ വർഗ്ഗം:യൂറോപ്യൻ യൂണിയൻ അംഗരാജ്യങ്ങൾ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ
വിൽഡോമർ
വിൽഡോമർ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. 2008 ജൂലൈ 1 നാണ് ഇത് സംയോജിപ്പിക്കപ്പെട്ടത്. അതിവേഗം വികസനത്തിലേയക്കു കുതിച്ചുകൊണ്ടിരിക്കുന്ന ഒരു പ്രദേശത്താണ് ഈ നഗരം സ്ഥിതി ചെയ്യുന്നത്. 2000 ലെ സെൻസസ് പ്രകാരമുണ്ടായിരുന്ന 14,064 ൽ നിന്നും ജനസംഖ്യ വർദ്ധിച്ച്, 2010 ലെ സെൻസസിൽ 32,176 ആയി മാറിയിരുന്നു.
ഭൂമിശാസ്ത്രം
വിൽഡോമർ നഗരം നിലനിൽക്കുന്ന അക്ഷാംശ രേഖാംശങ്ങൾ 33.6075°N, -117.26028°W (33.607460, -117.260193) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ മൊത്തം വിസ്തീർണ്ണം 23.7 ചതുരശ്ര മൈൽ (61 ചതുരശ്ര കിലോമീറ്റർ) ആണ്. ഈ പ്രദേശം മുഴുവനും കരഭൂമിയാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജമാൽ കൊച്ചങ്ങാടി
ജീവിതരേഖ
പത്രപ്രവർത്തകനും സ്വാതന്ത്ര്യസമര സേനാനിയുമായിരുന്ന പി.എ. സൈനുദ്ദീൻ നൈനയുടെ മകനായി 1944ൽ എറണാകുളം ജില്ലയിലെ കൊച്ചങ്ങാടിയിൽ ജനിച്ചു. സ്ക്കൂൾ ഫൈനലിനു ശേഷം എറണാകുളത്തെ 'കേരളനാദം' സായാഹ്ന പത്രത്തിലായിരുന്നു തുടക്കം. പിന്നീട് ജയ്ഹിന്ദ്, കൊച്ചിൻ എക്സ്പ്രസ്, യുവകേരളം തുടങ്ങിയ സായാഹ്നപത്രങ്ങളിലും പ്രവർത്തിച്ചു. ഫിലിംനാദം, യാത്ര, ചിത്രകാർത്തിക, ദീപ്തി, സർഗ്ഗം ,സിനിമ തുടങ്ങിയ ആനുകാലികങ്ങളിലും ബന്ധപ്പെട്ടു പ്രവർത്തിച്ചു. ഇതിനിടെ സമസ്ത കേരള സാഹിത്യപരിഷത്തിന്റെ ഓഫീസ് സെക്രട്ടറിയായി കുറച്ചുനാൾ ജോലിചെയ്തു. ജ്യൂ ടൗണിൽ ഇംപ്രിന്റ് എന്ന പേരിൽ ഒരു ചെറിയ പ്രസ്സ് ഇടക്കാലത്തു നടത്തിയിരുന്നു. സ്ക്കൂൾ ഫൈനലിനു പഠിക്കുന്ന കാലത്തു തന്നെ 1961-ൽ മുൻ ഡെപ്യൂട്ടി സ്പീക്കർ എം.ജെ സക്കറിയാ സേട്ടുവിനോടൊപ്പം അഞ്ചും മൂന്നും ഒന്ന് എന്ന കഥാ സമാഹാരം പുറത്തിറക്കി. 'തളിരിട്ട കിനാക്കൾ, ചാപ്പ എന്നീ ചിത്രങ്ങൾക്ക് കഥയും തിരകഥയും എഴുതി. സിനിമയ്ക്കും അല്ലാതെയും ഗാന രചനകൾ നടത്തി. 1980ൽ 'ലീഗ് ടൈംസ്' പത്രാധിപസമിതിയിൽ അംഗമായാണ് കോഴിക്കോട് വരുന്നത്. 1985ൽ ഇരു മുസ്ലിം ലീഗുകളും തമ്മിൽ ലയിച്ചപ്പോൾ പത്രം നിർത്തി. എറണാകുളത്തു നിന്നാരംഭിച്ച 'പ്രിവ്യൂ' വാരികയുടെ ചീഫ് എഡിറ്ററായി വീണ്ടും എറണാകുളത്തേയ്ക്ക്. 1987ൽ മാധ്യമം ആരംഭിച്ച കാലം തൊട്ടേ അതിലുണ്ടായിരുന്നു. ഡെസ്ക് ചീഫായും വാരാന്ത്യ മാധ്യമത്തിന്റെ എഡിറ്ററായും പ്രവർത്തിച്ചു. പതിനഞ്ചുവർഷം മാധ്യമം വാർഷിക പതിപ്പുകളുടെ പത്രാധിപരായിരുന്നു. 2002 ൽ മാധ്യമത്തിൽ നിന്നും വിരമിച്ചു. ഇപ്പോൾ തേജസിൽ അസോസിയേറ്റ് എഡിറ്ററായി ജോലിചെയ്യുന്നു. ഇനിയും ഉണരാത്തവർ, ക്ഷുഭിതരുടെ ആശംസകൾ എന്നീ പ്രഫഷണൽ നാടകങ്ങളുടെ രചയിതാവ്. കഥ,നോവൽ, വിവർത്തനം, പഠനം തുടങ്ങിയ ഇനങ്ങളിൽ ഇരുപത്തഞ്ചിലേറെ കൃതികൾ. ക്ലാസിൽ അഭിമുഖങ്ങൾ, കാർട്ടൂണിസ്റ്റുകളെ കുറിച്ചുളള 'സത്യം പറയുന്ന നുണയന്മാർ' എന്നിവ മാധ്യമബന്ധിയായ പുസ്തകങ്ങളാണ്.
ഭാര്യ എൻ പി ഫാത്തിമ. മക്കൾ ജൂബിൻ സുലേഖ, ഷൈനി ആയിശ.
ചലച്ചിത്രരംഗം
1980ൽ പി. ഗോപികുമാറിന്റെ സംവിധാനത്തിൽ പുറത്തിറങ്ങിയ തളിരിട്ട കിനാക്കൾ എന്ന ചലച്ചിത്രം നിർമ്മിച്ചു കൊണ്ടാണ് ജമാൽ ചലച്ചിത്ര രംഗത്തെത്തിയത്. തളിരിട്ട കിനാക്കളിലെ ഗാനങ്ങളും അദ്ദേഹം രചിച്ചു. അതുകൂടാതെ 1983ൽ പ്രദർശനത്തിനെത്തിയ മറക്കില്ലൊരിക്കലും എന്ന ചലച്ചിത്രത്തിന് വേണ്ടിയും അദ്ദേഹം ഗാനരചന നടത്തി. പി.എ. ബക്കർ സംവിധാനം ചെയ്ത് 1983ൽ പ്രദർശനത്തിനെത്തിയ ചാപ്പ എന്ന ചിത്രത്തിന്റെ കഥയെഴുതിയതും ജമാൽ കൊച്ചങ്ങാടി ആയിരുന്നു.
മോഴ്സ് കോഡ്
right|thumb|315px| മോഴ്സ് കോഡുകൾ അക്ഷരങ്ങളുടേയും അക്കങ്ങളുടേയും കമ്പിയും കമ്പിയില്ലാക്കമ്പിയും വഴി സന്ദേശങ്ങൾ കൈമാറുന്നതിന് ഉപയോഗിക്കുന്ന സങ്കേതമാണ് മോഴ്സ് കോഡ്. സാമുവൽ ‌മോഴ്സ് എന്ന ശാസ്ത്രജ്ഞനാണ് ഇതിൻറെ ഉപജ്ഞാതാവ്.
ഇംഗ്ലീഷ് ഭാഷയിലാണ് സന്ദേശങ്ങൾ കൈമാറുന്നത്. ഓരോ ഇംഗ്ളീഷ് അക്ഷരത്തിനും പകരം രണ്ടു തരത്തിലുള്ള ശബ്ദങ്ങൾ ഉപയോഗിച്ച് ഉള്ള കോഡുകൾ ഉണ്ട്. ചെറിയ ഇടവേളയുള്ള ശബ്ദത്തെ ഡിട്ട് എന്നും അതിൻറെ മൂന്നിരട്ടി ദൈർഘ്യമുള്ള ശബ്ദത്തെ ഡോട്ട് എന്നും വിളിക്കുന്നു. ഒരു ഡിട്ടും ഒരു ഡോട്ടും ചേർന്നാൽ ഇംഗ്ളീഷ് ഭാഷയിലെ 'A' എന്ന ശബ്ദമായി. ഇത്തരത്തിൽ എല്ലാ ഇംഗ്ളീഷ് അക്ഷരങ്ങൾക്കും ശബ്ദരൂപത്തിലുള്ള കോഡുകൾ ഉണ്ട്.
മിക്ക അമേച്വർ റേഡിയോ ഓപ്പറേറ്ററുകളും മോർസേയുടെ കോഡ് ഉപയോഗിക്കുന്നുണ്ട്, എന്നാൽ മിക്ക രാജ്യങ്ങളിലും ലൈസൻസിംഗിന് ആവശ്യമായ അറിവും യോഗ്യതയും ഇനി ആവശ്യമില്ല. പൈലറ്റുമാരും എയർ ട്രാഫിക് കൺട്രോളേഴ്സും സാധാരണഗതിയിൽ ഒരു കുശുകുശുധാരണ ആവശ്യമാണ്. VORs, NDBs തുടങ്ങിയ എയ്റോനോട്ടിക്കൽ ഗവേണിംഗ് എയ്ഡ്സ്, മോർസ്സിൽ സ്ഥിരമായി തിരിച്ചറിയുന്നു. ശബ്ദവുമായി താരതമ്യപ്പെടുത്തുമ്പോൾ, മോർസുകളുടെ കോഡ് കുറഞ്ഞ സിഗ്നൽ അവസ്ഥകളെ കുറച്ചുകൂടി കുറവാണ്, എന്നാൽ ഡീകോഡിംഗ് ഉപകരണമില്ലാതെ മനുഷ്യർക്ക് ഇപ്പോഴും കൃത്യതയോടെ മനസ്സിലാക്കാനാകും. ശബ്ദ ചാനലുകളിൽ വിദഗ്ദ്ധരായ ശ്രോതാക്കൾക്ക് ഓട്ടോമേറ്റഡ് ഡാറ്റ അയയ്ക്കുന്നതിന് സംശ്ലേഷണം ചെയ്ത സംഭാഷണത്തിന് ഉപയോഗപ്രദമായ ഒരു ബദലാണ് മോർസെ. ഉദാഹരണത്തിന്, അനവധി റേഡിയോ റീമിറ്റർമാർ മോർസുമായി ബന്ധപ്പെട്ടിരിക്കുന്നു, അവർ വോയിസ് ആശയവിനിമയത്തിനായി ഉപയോഗിക്കുന്നുവെങ്കിലും.
അടിയന്തരാവസ്ഥയിൽ, എളുപ്പത്തിൽ "കീകെ" ചെയ്യാവുന്നതും അപ്രാപ്തമാക്കാവുന്നതുമായ അപ്രായോഗികമായ രീതികളാൽ മോർസുകളുടെ കോഡ് അയയ്ക്കാനും കഴിയും, ഇത് ടെലികമ്യൂണിക്കേഷന്റെ ലളിതവും കൂടുതൽ വൈദഗ്ദ്ധ്യവുമായ മാർഗങ്ങളിൽ ഒന്നാണ്. ഏറ്റവും സാധാരണ ഉത്തേജനം സിഗ്നൽ - മൂന്ന് ഡോട്ട്സ്, മൂന്ന് ഡാഷുകൾ, മൂന്ന് ഡോട്ടുകൾ - അന്താരാഷ്ട്ര ഉടമ്പടി അംഗീകരിച്ചത്.
വികസനവും ചരിത്രവും
1836 ൽ തുടങ്ങിയ അമേരിക്കൻ കലാകാരനായ സാമുവൽ എഫ്. ബി. മോഴ്സ്, അമേരിക്കൻ ഭൗതികശാസ്ത്രജ്ഞനായ ജോസഫ് ഹെൻറി, ആൽഫ്രഡ് വൈയിൽ എന്നിവർ വൈദ്യുത ടെലിഗ്രാഫ് സംവിധാനം വികസിപ്പിച്ചെടുത്തു. ഈ സിസ്റ്റം വൈദ്യുത പ്രവാഹത്തെ വയലുകളിലൂടെ വൈദ്യുതക്കസേര നിയന്ത്രിക്കാനായി അയച്ചു, ടെലഗ്രാഫ് സിസ്റ്റത്തിന്റെ ലഭ്യതയുടെ അവസാനം സ്ഥിതി ചെയ്തിരുന്നു. ഈ പൾസ് ഉപയോഗിച്ച് സാധാരണ ഭാഷ കൈമാറാൻ ഒരു കോഡ് ആവശ്യമാണ്, അവ തമ്മിലുള്ള നിശ്ശബ്ദം. 1837 ആയപ്പോഴേക്കും മോഴ്സ് ആധുനിക ഇന്റർനാഷനൽ മോർസുകളുടെ ആദ്യകാല മുൻകൈ എടുത്തെടുത്തു. ഏതാണ്ട് ഇതേ സമയത്തുതന്നെ കാൾ ഫ്രെഡറിക് ഗോസ്, വിൽഹെം എഡാർഡ് വെബർ (1833), കാൾ ആഗസ് വോൺ സ്റ്റീനിഹിൽ (1837) തുടങ്ങിയ കോഡുകൾ ഇതിനകം ടെലഗ്രാഫുകൾക്ക് വ്യത്യസ്തമായ പദാവലികൾ ഉപയോഗിച്ചിരുന്നു. 1800 ഓടെ യൂറോപ്യൻ പര്യവേക്ഷകർ മുൻപ് ബാറ്ററി ഊർജ്ജ സിഗ്നലിംഗ് സിസ്റ്റങ്ങളുമായി ഓക്സിജനും ഹൈഡ്രജൻ കുമിളകളും ദ്രാവകം, കാന്തിക സെമാപ്പോർ ഫ്ളാഗ്സ് എന്നിവയിലൂടെ നീണ്ടുകിടക്കുന്നു, വളരെ നീണ്ട ദൂരവ്യത്യാസങ്ങളിലൂടെ വയർ, മറ്റ് സാങ്കേതിക വിദ്യകൾ എന്നിവയിലൂടെ മുന്നോട്ട് നീങ്ങുന്നു. ടെലഗ്രഫിക് മുൻകരുതലുകൾ പ്രായോഗിക പ്രയോഗങ്ങളാക്കി നിർമ്മിച്ചതും വിപുലീകരിക്കപ്പെട്ടതുമായ നിരവധി പരീക്ഷണാത്മക എൻകോഡിംഗ് ഡിസൈനുകൾ. [2]
1837-ൽ ഇംഗ്ലണ്ടിലെ വില്യം കുക്ക്, ചാൾസ് വീറ്റ്സ്റ്റൺ എന്നിവർ വൈദ്യുത ടെലിഗ്രാഫ് ഉപയോഗിച്ചുതുടങ്ങി. എന്നിരുന്നാലും, ശബ്ദങ്ങൾ ഉപയോഗിക്കുന്ന സമ്പ്രദായത്തിനു വിരുദ്ധമായി, അവയുടെ അക്ഷരങ്ങൾ സൂചിപ്പിക്കാൻ അയച്ച അക്ഷരങ്ങൾ സൂചിപ്പിക്കുന്നതിന് അക്ഷരമാതൃകകളുടെ മുകളിലേക്ക് പോയി ചലിപ്പിക്കുന്ന സൂചികൾ ഉപയോഗിച്ചു. 1841 ൽ കുക്ക് ആൻഡ് വീറ്റ് സ്റ്റോൺ ഒരു ടെലിഗ്രാം നിർമ്മിച്ചു. ഇത് ഒരു ചുറ്റികയടിച്ച ടൈപ്പ്ഫേസുകളുടെ ചക്രം നിന്നു. ഈ യന്ത്രം അവരുടെ 1840 ടെലഗ്രാഫിൽ അധിഷ്ഠിതമായിരുന്നു. എന്നിരുന്നാലും, ഈ വ്യവസ്ഥിതിയിൽ ഉപഭോക്താക്കളെ കണ്ടെത്താൻ അവർ പരാജയപ്പെട്ടു, രണ്ട് ഉദാഹരണങ്ങൾ മാത്രമേ നിർമ്മിക്കപ്പെട്ടിട്ടുള്ളൂ. [3]
മറുവശത്ത്, 1844 ൽ ആദ്യമായി ഉപയോഗിച്ച ടെലഗ്രാഫി സിസ്റ്റത്തിൻറെ മൂന്നു അമേരിക്കക്കാർക്ക് ഇലക്ട്രോണിക് വൈദ്യുതധാരകൾ ലഭിക്കുമ്പോൾ ഒരു പേപ്പർ ടേപ്പിൽ സിൻഡികൾ ഉണ്ടാക്കാൻ രൂപകൽപ്പന ചെയ്തിരുന്നു. മോർസേയുടെ യഥാർത്ഥ ടെലിഗ്രാഫ് റിസീവർ പേപ്പർ ടേപ്പ് നീക്കാൻ മെക്കാനിക്കൽ ക്ലോക്ക് വർക്ക് ഉപയോഗിച്ചു. ഒരു വൈദ്യുതപ്രവാഹം എപ്പോഴാണ് ലഭിച്ചത് എന്നു കണ്ടാൽ, ഒരു ഇലക്ട്രോണിക് സംവിധാനത്തിൽ ഒരു സ്റ്റൈലസ് ഘടിപ്പിച്ച പേപ്പർ ടേപ്പിലേക്ക് ടേപ്പ് ചെയ്ത് ഇൻഡെന്റ് ഉണ്ടാക്കുക. നിലവിലെ തടസ്സം വന്നപ്പോൾ ഒരു സ്പ്രിങ്ങ് സ്റ്റൈലസ് പിൻവലിക്കുകയും, ചലിക്കുന്ന ടേപ്പിന്റെ ആ ഭാഗം അടയാളപ്പെടുത്തിയിരിക്കുകയും ചെയ്തു.
മോർട്ടുകളുടെ കോഡ് വികസിപ്പിച്ചെടുത്തു. അങ്ങനെ പേപ്പർ ടേപ്പിലെ സൂചികകൾ ടെക്സ്റ്റ് സന്ദേശങ്ങളാക്കി മാറ്റാൻ ഓപ്പറേറ്റർമാർക്ക് കഴിയുമായിരുന്നു. തന്റെ ആദ്യകാല കോഡിൽ, മോർസുകളുടെ എണ്ണം മാത്രം സംക്രമിക്കാൻ ഉദ്ദേശിച്ചിരുന്നു, കൂടാതെ അയച്ചിട്ടുള്ള നമ്പറനുസരിച്ച് ഓരോ വാക്കും കാണുന്നതിനായി കോഡ്ബുക്ക് ഉപയോഗിക്കുകയും ചെയ്തു. എന്നിരുന്നാലും അക്ഷരങ്ങളും സ്പെഷ്യൽ ക്യാരക്ടറുകളും അടക്കം 1840 ൽ ആൽഫ്രഡ് വൈയിൽ കോഡ് ഉടൻ വികസിപ്പിച്ചു. ഇത് സാധാരണയായി ഉപയോഗിക്കാം. മോറിസ്റൗണിലെ ഒരു പ്രാദേശിക പത്രത്തിന്റെ ടൈപ്പ്-കേസുകളിൽ കണ്ടെത്തിയ ചലിക്കുന്ന തരം കണക്കാക്കിക്കൊണ്ട് ഇംഗ്ലീഷിലുള്ള അക്ഷരങ്ങളുടെ ഉപയോഗത്തിന്റെ ആവൃത്തി വേളയിൽ കണക്കാക്കപ്പെടുന്നു. [4] ചെറിയ അടയാളങ്ങൾ "ഡോട്ട്സ്", "ഇനി മുതൽ ഡാഷുകൾ" എന്നും, ഏറ്റവും സാധാരണമായി ഉപയോഗിക്കപ്പെടുന്ന അക്ഷരങ്ങൾ എന്നിവയും ഡോട്ടുകളുടെയും ഡാഷുകളുടെയും ചുരുക്കെഴുത്തുകൾക്ക് നൽകി. 1844 മുതൽ ഈ കോഡ് ഉപയോഗിക്കുകയും മോർസ ലാൻഡ്ലൈൻ കോഡ് അല്ലെങ്കിൽ അമേരിക്കൻ മോർട്ടസ് കോഡ് എന്നും അറിയപ്പെട്ടു.
മോർസ് ടെലിഗ്രാഫറുകളിൽ, റിസീവറിന്റെ ആർമറർ പേയ്മെന്റ് ടേപ്പ് അടയാളപ്പെടുത്തുന്നതിന് അതിനെ അകത്തുനിന്നും മാറ്റി നിൽക്കുന്നതിനേക്കാളും ഞെട്ടിക്കുന്ന ശബ്ദമുണ്ടാക്കി. ടെലഗ്രാം ഓപ്പറേറ്റർമാർ ഉടൻ തന്നെ ക്ലിക്കുകൾ നേരിട്ട് ഡോട്ടുകളും ഡാഷുകളിലേക്ക് വിവർത്തനം ചെയ്യാൻ കഴിയുമെന്നും അത് കൈകൊണ്ടുതന്നെ എഴുതിവയ്ക്കുകയും അങ്ങനെ പേപ്പർ ടേപ്പ് ആവശ്യമില്ലാത്തതാക്കുകയും ചെയ്തു. മോർസേ കോഡ് റേഡിയോ ആശയവിനിമയത്തിന് പ്രാധാന്യം നൽകിയപ്പോൾ ഡോട്ടുകളും ഡാഷുകളും ചെറിയതും നീളമുള്ളതുമായ പയർവർഗ്ഗങ്ങളായി അയച്ചു. മോർസുകളുടെ കോഡ് ലഭിക്കുമ്പോൾ ആളുകൾക്ക് കൂടുതൽ പ്രാധാന്യം നൽകുന്നത് പിന്നീട് ഒരു ഭാഷയിൽ നിന്ന് വായിക്കുന്നതിനുപകരം കേൾക്കുന്ന ഒരു ഭാഷയായി പഠിപ്പിക്കപ്പെടുമ്പോൾ. [5]
മോർസ് കോഡി റിസീവറിന്റെ ശബ്ദങ്ങൾ പ്രതിഫലിപ്പിക്കുന്നതിന് ഓപ്പറേറ്റർമാർക്ക് "ഡേറ്റ്" എന്ന് ഒരു ഡോട്ടും ഒരു ഡാഷ് "ഡാ" ഉം ശബ്ദമുണ്ടാക്കാൻ തുടങ്ങി. ഒരു പ്രതീകത്തിന്റെ അന്തിമ ഘടികാരമല്ലാത്ത ഡ്രോകൾ "ഡി" ആയി ശബ്ദമുണ്ടാക്കി. ഉദാഹരണത്തിന്, "c" എന്ന അക്ഷരം "dah-di-dah-dit" എന്ന് ഉച്ചത്തിൽ ശബ്ദമുയർത്തി. [6] [7] മോസിസിന്റെ കോഡ് ചിലപ്പോഴൊക്കെ "iddy-umpty" എന്നറിയപ്പെടുന്നു, "umppty" പോലെ ഡാഷും "അമ്മിണിൻ" എന്ന വാക്കിനൊരുങ്ങുന്നു. [8]
ഇന്ന് അന്തർദ്ദേശീയമായി ഉപയോഗിച്ചിരിക്കുന്ന മോർസ് കോഡ് 1848 ൽ ഫ്രെഡറിക് ക്ലീമൻസ് ജെർകെ "ഹാംബർഗ് ആൽഫാബെറ്റ്" എന്ന പേരിൽ അറിയപ്പെടുന്ന വളരെ പരിഷ്കൃതമായ ഒരു നിർദ്ദേശത്തിൽ നിന്ന് ഉദ്ഭവിച്ചതാണ്. ഇത് ഡീച്ച്-ഓസ്റ്ററീരിഷീർ ടെലഗ്രാഫ്ഫെർവെറെൻ (ജർമൻ-ഓസ്ട്രിയൻ ടെലഗ്രാഫ് സൊസൈറ്റി) 1851-ൽ ഇത് അന്തർദേശീയ മോർട്ടുകളുടെ കോഡ് ആയി.
1890 കളിൽ, ശബ്ദകോശം കൈമാറുന്നതിനു മുൻപ് മോർസുകളുടെ ആദ്യകാല റേഡിയോ ആശയവിനിമയത്തിനുള്ള കോഡ് ഉപയോഗിക്കാൻ തുടങ്ങി. 19-ആം നൂറ്റാണ്ടിന്റെ അവസാനത്തിലും 20-ാം നൂറ്റാണ്ടിന്റെ തുടക്കത്തിലും, ടെലഗ്രാഫ് ലൈനുകൾ, കടലിനടി കേബിളുകൾ, റേഡിയോ സർക്യൂട്ടുകൾ എന്നിവയിൽ മോസ്സ് കോഡ് ഉപയോഗിച്ചാണ് ഏറ്റവും വേഗതയേറിയ അന്താരാഷ്ട്ര ആശയ വിനിമയം. 1920 കളിൽ റേഡിയോ സംവിധാനത്തിൽ മോഴ്സ് കോഡ് ക്രമീകൃതമായിരുന്നു. മുമ്പത്തെ ട്രാൻസ്മിറ്ററുകൾ ഭീമാകാരവും സ്പാർക്ക് ഗ്യാസ് സംപ്രേഷണയുമാണ് ഉപയോഗിക്കുന്നത് വളരെ പ്രയാസമേറിയതെങ്കിലും മുമ്പുണ്ടായിരുന്ന ചില ശ്രമങ്ങൾ നടന്നിരുന്നു. 1910-ൽ, അമേരിക്കയിലെ നാവികസേന ഒരു വിമാനത്തിൽ നിന്ന് മോർസിനെ അയച്ച് പരീക്ഷിച്ചു. [9] അതേവർഷം തന്നെ അമേരിക്കയിൽ ആകാശവിതാനത്തിൽ ഒരു റേഡിയോ സംഘം രക്ഷാപ്രവർത്തനം നടത്തുന്നതിൽ മുഖ്യ പങ്കു വഹിച്ചു. [10] ഒന്നാം ലോകമഹായുദ്ധസമയത്ത് ബോംബിംഗിനും നാവിക സ്കൗട്ടിംഗിനും റേഡിയോ ഉപയോഗിച്ച് സജ്ജീകരിച്ചിരുന്ന സെപ്പെലിൻ എയർപീഷുകൾ എയർഹൈറ്റിന്റെ നാവിഗേഷൻക്കായി ഉപയോഗിച്ചു. [11] സഖ്യസൈന്യങ്ങളും സൈനിക വിമാനങ്ങളും റേഡിയോടെക്ഗ്രാഫി ഉപയോഗിച്ചു. ഒന്നാം ലോകമഹായുദ്ധസമയത്ത് വളരെ ചെറിയ എയറോനോട്ടിക്കൽ റേഡിയോ ഉണ്ടായിരുന്നു. 1920 കളിൽ ന്യൂയോർക്കിൽ നിന്നും പാരീസിലേക്ക് ചാൾസ് ലിൻഡ്ബെർഗ് പോലുള്ള പ്രധാന വിമാനങ്ങളിലൂടെ റേഡിയോ സംവിധാനം ഉപയോഗിക്കപ്പെട്ടില്ല. 1927 ൽ അദ്ദേഹം ലൂയിസ് ഓഫ് ദി ഗ്രൗണ്ട്, ലിൻഡ്ബെർഗ് വാസ്തവത്തിൽ ഒറ്റയ്ക്കാണ്. മറുവശത്ത്, ആദ്യ വിമാനം കാലിഫോർണിയയിൽ നിന്ന് 1928-ൽ സതേൺ ക്രോസിൽ എത്തിയപ്പോൾ, അതിന്റെ നാലു സർക്കിളുകളിൽ ഒരാൾ റേഡിയോ ടെലിഗ്രാഫിലൂടെ ഗ്യാരൻ സ്റ്റേഷനുകളുമായി ആശയവിനിമയം നടത്തിയ റേഡിയോ ഓപ്പറേറ്റർ ആയിരുന്നു.
1930 കളിൽ ആരംഭിച്ചപ്പോൾ, മോർസുകളുടെ കോഡ് ഉപയോഗിക്കാൻ പൗരാവകാശവും സൈനികവുമായ പൈലറ്റുമാർക്ക് കഴിയണം. ആദ്യകാല ആശയവിനിമയ സംവിധാനങ്ങൾ ഉപയോഗിച്ചും മൗസ് കോഡിൽ രണ്ടോ മൂന്നോ അക്ഷരങ്ങളുള്ള ഐഡന്റിഫയറുകളിലൂടെ കടന്നുപോകുന്ന നാവിഗേഷൻ ബാക്കണുകളെ തിരിച്ചറിയാനും മൊറോസ് കോഡ് ഉപയോഗിക്കാൻ കഴിയും. എയ്റോനോട്ടിക്കൽ ചാർട്ടുകൾ മാപ്പിൽ അവരുടെ സ്ഥാനം അടുത്തുള്ള ഓരോ നാവിഗേഷൻ സഹായത്തിന്റെ ഐഡന്റിഫയർ കാണിക്കുന്നു.
ഇതിനുപുറമെ, ടെലഗ്രാഫും ടെലഫോൺ ലൈനുകളും നിർമ്മിക്കാൻ കഴിയുന്നതിനേക്കാൾ വേഗത്തിൽ റേഡിയോടെൽഗ്രാഫി ഉപയോഗിക്കാതെ ഫീൽഡിൽ പടർന്ന സൈറ്റുകൾ പ്രവർത്തിക്കാൻ കഴിഞ്ഞില്ല. പോളണ്ട്, ബെൽജിയം, ഫ്രാൻസ് (1940 ൽ), സോവിയറ്റ് യൂണിയൻ, നോർത്ത് ആഫ്രിക്ക എന്നിവിടങ്ങളിലെ നാസി ജർമൻ വെഹർമാക്റ്റിന്റെ ബ്ലിറ്റ്സ് കയ്യെത്താവുന്ന ആക്രമണങ്ങളിൽ ഇത് പ്രത്യേകിച്ചും കണ്ടു. നോർത്ത് ആഫ്രിക്ക, ഇറ്റലി, നെതര്ലാന്ഡ്സ് എന്നിവിടങ്ങളിലെ ബ്രിട്ടീഷ് സൈന്യത്തിന്റെ ഭാഗമായിരുന്നു. ഫ്രാൻസിലും ബെൽജിയയിലും (1944 ൽ), 1945 ൽ തെക്കൻ ജർമനിയിലും യു.എസ് സൈന്യം.
1999-ൽ ഗ്ലോബൽ മാരിടൈം ഡിസ്റസ് സെക്യൂരിറ്റി സിസ്റ്റം നിലവിൽ വന്നപ്പോൾ മോർസ് കോഡ് അന്താരാഷ്ട്ര തലത്തിൽ ഉപയോഗിച്ചു. 1997 ജനുവരി 31 ന് ഫ്രഞ്ച് നാവികൻ മോർസുകളുടെ കോഡ് ഉപയോഗിക്കുന്നത് അവസാനിച്ചപ്പോൾ, അവസാനത്തെ സന്ദേശം "എല്ലാവരെയും വിളിക്കുകയാണ്, ഞങ്ങളുടെ നിത്യമരണത്തിനു മുമ്പുള്ള നമ്മുടെ അവസാനത്തെ നിലവിളിയാണ്". [12] അമേരിക്കൻ ഐക്യനാടുകളിൽ, 12, 1999 ൽ സാമുവൽ മോർസിയുടെ 1844 സന്ദേശവുമായി ഒപ്പിട്ട, "ദൈവം എന്താണു ചെയ്തത്", "വാസയോഗ്യമായ" "SK". [13]
2015 ലെ കണക്കനുസരിച്ച് അമേരിക്കൻ വ്യോമസേന ഇപ്പോഴും മോർസിലെ പത്ത് പേരുമാത്രമാണ് പരിശീലിക്കുന്നത്. [14] യുഎസ് കോസ്റ്റ് ഗാർഡ് റേഡിയോയിൽ മോർസ് കോഡ് ഉപയോഗിക്കുന്നത് എല്ലാ ഉപയോഗവും ഇല്ലാതാക്കി. മൗസ് കോഡ് ട്രാൻസ്മിഷനായി ഏതെങ്കിലും റേഡിയോ ആവൃത്തികളെ ഇനി നിരീക്ഷിക്കില്ല. ഇതിൽ 500 kHz എന്ന ഇന്റർനാഷണൽ മീഡിയ ഫ്രീക്വെൻസി (എം.എഫ്) ദുരന്തം ആവർത്തിക്കൂ. [15] എന്നിരുന്നാലും ഫെഡറൽ കമ്മ്യൂണിക്കേഷൻസ് കമ്മീഷൻ അതിന്റെ കോഡുകളും എഴുത്തുപരീക്ഷണങ്ങളും പാസ്സാക്കുന്ന അപേക്ഷകർക്ക് വാണിജ്യ റേഡിയോ ടെലികോം ഓപ്പറേറ്റർ ലൈസൻസ് നൽകും. [16] ലൈസൻസ് പഴയ കാലിഫോർണിയ തീരത്ത് മോർസ സ്റ്റേഷൻ KPH വീണ്ടും പ്രവർത്തന രഹിതമാക്കി ഈ കോൾ സൈൻ അല്ലെങ്കിൽ കെഎസ്എം പ്രകാരം പതിവായി സൈറ്റ് നിന്ന് പ്രക്ഷേപണം. അതുപോലെ, കുറച്ച് അമേരിക്കൻ മ്യൂസിയം ഷോർട്ട്സ്റ്റേഷനുകൾ മോഴ്സ് പ്രേമസാഹകരാണ് ഉപയോഗിക്കുന്നത്. [17]
ഇതും കാണുക
വർഗ്ഗം:സാങ്കേതികം
മആരിജ്
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ എഴുപതാം അദ്ധ്യായമാണ്‌ മആരിജ് (കയറുന്ന വഴികൾ).
അവതരണം: മക്കയിൽ
സൂക്തങ്ങൾ: 44
ഭൂമീദേവി പുഷ്പിണിയായി
എസ്.എൽ. പുരം സദാനന്ദൻ കഥ, തിരക്കഥ, സംഭാഷണമെഷുതി ഹരിഹരൻ സംവിധാനം ചെയ്ത് 1974-ൽ പി. കെ. കമൽ നിർമ്മിച്ച് പുറത്തിറങ്ങിയ ഒരു മലയാളചലച്ചിത്രമാണ് ഭൂമിദേവി പുഷ്പിണിയായി. പ്രേം നസീർ, മധു, സുകുമാരി ജയഭാരതി എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. ജി ദേവരാജൻ സംഗീതസംവിധാനം നിർവഹിച്ചു. പൊന്നുകുടി മനസ്സ് എന്ന തമിഴ് സിനിമയുടെ റീമേക്ക് ആയിരുന്നു ഈ ചിത്രം.
പാട്ടരങ്ങ്
ഗാനങ്ങൾ : വയലാർ ഈണം :ദേവരാജൻ
ചിത്രം കാണുക
ഭൂമിദേവി പുഷ്പിണിയായി 1974
വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:മല്ലി ഇറാനി ഛായാഗ്രഹണം നിർവ്വഹിച്ച ചലച്ചിത്രങ്ങൾ
ചക്രവാകം (ചലച്ചിത്രം)
തോപ്പിൽ ഭാസി സംവിധാനം ചെയ്ത് 1974-ൽ പുറത്തിറങ്ങിയ ഒരു മലയാളചലച്ചിത്രമാണ് ചക്രവാകം. പ്രേം നസീർ, കവിയൂർ പൊന്നമ്മ, കെ പി എ സി ലളിത, അടൂർ ഭാസി എന്നിവർ പ്രധാന വേഷങ്ങളിൽ അഭിനയിച്ചു. ശങ്കർ ഗണേശാണ് സംഗീതസംവിധാനം നിർവഹിച്ചിരിക്കുന്നത്.
വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ
ഒരു പിടി നെല്ലിക്ക (കവിത)
ഇടശ്ശേരി ഗോവിന്ദൻ നായർ രചിച്ച ഒരു പിടി നെല്ലിക്ക എന്ന കൃതിക്കാണ് 1969-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളകവിതകൾ
ചെന്നകേശവ പെരുമാൾ ക്ഷേത്രം, സോമനാഥപുര
കർണാടകാ  സംസ്ഥാനത്തിൽ  മൈസൂരിൽ നിന്നും 35 കിലോ മീറ്റർ അകലെ സോമനാഥപുര എന്ന സ്ഥലത്ത്  സ്ഥിതി ചെയ്യുന്ന പുരാതനമായ ഒരു വിഷ്ണു ക്ഷേത്രമാണ് ചെന്ന കേശവ ക്ഷേത്രം. ക്രിസ്ത്വബ്ദം 1268 ൽ ഹൊയ്സാല രാജാവായിരുന്ന നരസിംഹൻ മൂന്നാമന്റെ സേനാ നായകനായിരുന്ന സോമനാണ് ഈ ക്ഷേത്രം പണി കഴിപ്പിച്ചത്. ഹൊയ്സാല വാസ്തു വിദ്യയുടെ ഉത്തമ ദൃഷ്ടാന്തമാണ് ഈ ക്ഷേത്രം. ആർക്കിയോളജിക്കൽ സർവേ ഓഫ് ഇന്ത്യ ഏറ്റെടുത്തിരിക്കുന്ന ഈ ക്ഷേത്രം ഇന്ന് പൂർണമായും സംരക്ഷിക്കപ്പെട്ട നിലയിലാണ്.
ചരിത്രം
എ ഡി 1268 ആയപ്പോഴേക്കും ഹൊയ്സാല രാജ വംശം 260 പൂർത്തീകരിച്ചിരുന്നു. ഇതിന്റെ ആഘോഷമെന്നോണം ക്ഷേത്രങ്ങൾ ധാരാളമായി പണി കഴിപ്പിച്ചിരുന്നു. സേനാ നായകനായിരുന്ന സോമൻ ഒരിക്കൽ കാവേരീ നദിയുടെ തീരത്ത് മനോഹരമായ ഈ സ്ഥലം കണ്ടെത്തുകയുണ്ടായി. തന്റെ പേരും പ്രശസ്തിയും നില നിർത്തുവാൻ അദ്ദേഹം സ്വയം ഈ സ്ഥലത്തിന് സോമനാഥപുര എന്ന് പേര് നൽകി. പിന്നീട് രാജാവായിരുന്ന നരസിംഹൻ മൂന്നാമന്റെ അനുമതിയോടെ ക്ഷേത്രം നിർമിച്ചു.
പ്രത്യേകതകൾ
മിക്ക ഹൊയ്സാല ക്ഷേത്രങ്ങളും നിർമിച്ച രുവാരി മലിതമ്മാർ എന്ന ശില്പിയാണ് ചെന്ന കേശവ ക്ഷേത്രവും നിർമിച്ചത്. ക്ഷേത്രത്തിനു മൂന്നു ശ്രീ കോവിലുകളുണ്ട്. ഇത് ത്രികൂടം എന്നറിയപ്പെടുന്നു. നടുവിൽ കേശവനും ഇടത്തും വലത്തുമായി ജനാർദ്ദന സ്വാമിയും വേണു ഗോപാലനും കുടി കൊള്ളുന്നു. ശ്രീകോവിലുകൾക്ക് മുകളിലായി ചാരുതയാർന്ന ഗോപുരങ്ങൾ കാണാനാകും. ഇതിന്റെ ഉൾഭാഗം ഏറെ സുന്ദരമാണ്. ഇതൊരു പൂർണ വൈഷ്ണവ ക്ഷേത്രമാണ്. പരമ ശിവനുമായി ബന്ധപ്പെട്ട യാതൊന്നും ഇവിടെ നിന്നും കണ്ടെടുത്തിട്ടില്ല. ക്ഷേത്രത്തിന്റെ തെക്കും വടക്കുമുള്ള ഉൾ ഭിത്തികളിൽ യഥാക്രമം രാമായണ മഹാഭാരത കഥാ സന്ദർഭങ്ങൾ പൂർണമായി കൊത്തി വച്ചിരിക്കുന്നു. ഈ ക്ഷേത്രത്തിൽ ശില്പികളുടെ കരവിരുതു സ്പർശിക്കാത്ത ഒരു ഭാഗവുമില്ല എന്ന് തന്നെ പറയാം. ക്ഷേത്ര നിർമ്മാണത്തിൽ സ്വദേശികളും വിദേശികളുമായ ധാരാളം ശിൽപികൾ പങ്കെടുത്തിരുന്നു എന്ന് ഇവിടെ നിന്നും ലഭിച്ച ചില ശിലാ ലിഖിതങ്ങളിലും മറ്റും കാണുന്നു. രുവാരി മലിതമ്മാർ, മാസനിതമ്മാർ, ചമേയർ,രമേയർ, ചൌദേയർ, നഞ്ജെയർ എന്നീ ശിൽപികൾ ഹൊയ്സാല സാമ്രാജ്യത്തിലെ ആസ്ഥാന ശിൽപികൾ ആയിരുന്നു. പ്രസിദ്ധ തമിഴ് ശില്പികളായിരുന്ന പല്ലവാചാരി, ചോളവാചാരി എന്നിവരും ക്ഷേത്രം നിർമ്മിച്ച ആശരിമാരിൽ പെടുന്നു.
പുറത്തേക്കുള്ള കണ്ണികൾ
വർഗ്ഗം:കർണാടകയിലെ ക്ഷേത്രങ്ങൾ
ദേവകിഭായി
മലയാളചലച്ചിത്ര ലോകത്തെ ആദ്യകാല നായികമാരിലൊരാളാണ് ദേവകിഭായി. മലയാളത്തിലെ രണ്ടാമത്തെ നിശ്ശബ്ദ ചിത്രമായ മാർത്താണ്ഡവർമയിലെ നായികയാണ് അവർ ചലച്ചിത്രരംഗത്തെത്തിയത്.
ജീവിതരേഖ
തഞ്ചാവരൂരിലെ ഒരു ഇടത്തരം ബ്രാഹ്മണ കുടുംബത്തിലാണ് ദേവകിഭായി ജനിച്ചത്. കുടുംബം മദ്രാസിലേയ്ക്ക് കുടിയേറുകയുണ്ടായി. കുട്ടിക്കാലം മുതൽക്ക് തന്നെ നാടകങ്ങളിലഭിനയിച്ചു തുടങ്ങിയ അവർ തമിഴ് നാടകവേദിയിൽ പ്രശസ്തയായിരിക്കവെയാണ് മാർത്താണ്ഡവർമയിൽ അഭിനയിക്കുവാനുള്ള അവസരം വന്നത്. ഈ ചിത്രത്തിൽ ദേവകിഭായി സുഭദ്രയുടെയും സുലേഖയുടെയും വേഷത്തിലും അഭിനയിച്ചു. ചിത്രത്തിൽ സുലേഖയെ പ്രേമിക്കുന്ന ബൈറാം ഖാന്റെ വേഷത്തിലഭിനയിച്ചത് നിർമാതാവ് തന്നെയായ സുന്ദർരാജായിരുന്നു. ഒരു ഘട്ടം വന്നപ്പോൾ സിനിമയിലെ പ്രേമം യഥാർത്ഥ പ്രേമമായി മാറുകയും ഇരുവരും വിവാഹിതരാകുകയും ചെയ്തു.
എന്നാൽ, മലയാളത്തിലെ ആദ്യ നിശ്ശബ്ദ ചിത്രമായ വിഗതകുമാരനിലെ നായികയായ പി.കെ. റോസിയുടേതിന് സമാനമായ ഒരു ദുരിതപൂർണ്ണമായ ജീവിതമായിരുന്നു ദേവകിഭായിയെയും കാത്തിരുന്നത്. പകർപ്പവകാശ കരാർ പ്രശ്നത്തിൽ കഥയുടെ വിതരണക്കാരായ കമലാലയ ബുക്ക് ഡിപ്പോക്കാർ പോലീസുമായെത്തി മാർത്താണ്ഡവർമയുടെ പ്രിന്റുകൾ പിടിച്ചെടുത്തു. പൊലീസ് പ്രിന്റ് പിടിച്ചെടുത്തതോടെ സാമ്പത്തികമായി തകർന്ന സുന്ദർരാജിന് കടം വീട്ടാനായി സ്റ്റുഡിയോയായ "രാജരാജേശ്വരി"യും അതിലെ ഉപകരണങ്ങളും ഒടുവിലായി വസ്തുവകകളും വിൽക്കേണ്ടി വന്നു. അതോടെ സുന്ദർരാജിനെയും കുടുംബത്തെയും ബന്ധുക്കൾ കൈയൊഴിഞ്ഞു. സ്വന്തം സമുദായത്തിനു പുറത്തു നിന്ന് ഒരാളെ വിവാഹം ചെയ്തു എന്ന കാരണത്താൽ ദേവകിഭായിയെ അവർ ജനിച്ചുവളർന്ന സമുദായത്തിൽ നിന്നും ഭ്രഷ്ട് കൽപ്പിച്ച് പുറത്താക്കിയിരുന്നു. ജീവിക്കാൻ വേണ്ടി അവർ മധുരയിലും സിലോണിലുമൊക്കെ അലഞ്ഞു നടന്നു. ഒടുവിൽ തിരുവനന്തപുരത്ത് കണ്ണമൂലയിൽ ഒരു റേഷൻകട തുടങ്ങി. അവിടെ തന്നെ ഒരു കൊച്ചുവീട്ടിൽ വാടകയ്ക്ക് താമസിച്ചു. 1965-ൽ സുന്ദർരാജും 2002-ൽ ദേവകിഭായിയും നിര്യാതരായി.
അവലംബം
വർഗ്ഗം:ആദ്യകാല മലയാളചലച്ചിത്രനടിമാർ
ഏകാംബരേശ്വര ക്ഷേത്രം
തമിഴ് നാട്ടിലെ കാഞ്ചീപുരത്ത് സ്ഥിതിചെയ്യുന്ന ഒരു പ്രധാന ക്ഷേത്രമാണ് ഏകാംബരേശ്വര ക്ഷേത്രം (തമിഴ്: ஏகாம்பரநாதர் கோயில்). ശിവനാണ് ഇവിടുത്തെ പ്രധാന പ്രതിഷ്ഠ. ശിവനെ ഏകാംബരേശ്വരനായി ഇവിടെ ആരാധിച്ചുവരുന്നു. കാഞ്ചീപുരത്തെ ഏറ്റവും വലിയ ക്ഷേത്രംകൂടിയാണ് ഏകാംബരേശ്വരം. ഏകാംബരേശ്വരക്ഷേത്രത്തിന്റെ പ്രധാനഗോപുരത്തിന്റെ ഉയരം 59മീ ആണ് ഇന്ത്യയിലെതന്നെ ഏറ്റവും വലിയ ക്ഷേത്ര ഗോപുരങ്ങളിൽ ഒന്നാണിത്.
ദക്ഷിണഭാരതത്തിലെ പഞ്ചഭൂതക്ഷേത്രങ്ങളിൽ ഒന്നാണ് ഏകാംബരേശ്വര ക്ഷേത്രം. പഞ്ചഭൂതക്ഷേത്രങ്ങളിൽ പരമശിവനെ പഞ്ചഭൂതത്തിൽ അധിഷ്ടിതമായ രൂപത്തിൽ ആരാധിക്കുന്നു. ഇതിൽ ഏകാംബരേശ്വരം ഭൂമിയെയാണ് പ്രതിനിധികരിക്കുന്നത്. ഈ ഗണത്തിലെ മറ്റു ക്ഷേത്രങ്ങളാണ് ജംബുകേശ്വരം(ജലം), അരുണാചലേശ്വരം(അഗ്നി), കാളഹസ്തി(വായു), ചിദംബരം(ആകാശം)
ഐതിഹ്യം
ഒരിക്കൽ ദേവി പാർവതി വേഗാവതി നദിക്കരയിലെ ഒരു മാവിൻ ചുവട്ടിലിരുന്ന് തപസ്സനുഷ്ടിക്കുകയായിരുന്നു. പാർവതിയുടെ ഭക്തിയെ പരീക്ഷിക്കുന്നതിനുവേണ്ടി ശിവൻ അഗ്നിയെ പാർവതിക്കുനേരെ അയച്ചു. ദേവി അപ്പോൽ ഭഗവാൻ വിഷ്ണുവിനെ ആരാധിക്കുകയും വിഷ്ണു പാർവതിയുടെ രക്ഷയ്ക്കെത്തുകയും ചെയ്തു. പാർവതിയുടെ തപം ഭംഗപ്പെടുത്തുവാനായി ഭഗവാൻ ശിവൻ പിന്നെ ഗംഗയെയാണ് അയച്ചത്. പാർവതി തന്റെ സഹോദരിക്കു തുല്യയാണെന്ന് മനസ്സിലാക്കിയാ ഗംഗ ദേവിയുടെ തപസ്സിന് വിഘാതം സൃഷ്ടിച്ചില്ല. പാർവതിക്ക് ശിവനോടുള്ള ഭക്തിയുടെയും ആദരവിന്റ്റെയും ആഴം മനസ്സിലാക്കിയ ശിവൻ ദേവിക്ക് മുന്നിൽ പ്രത്യക്ഷപ്പെട്ടു. മാവിൻ വൃക്ഷത്തിൽനിന്ന് ജനിച്ച ദേവനാണ് ഏകാംബരേശ്വരൻ എന്നാണ് ഒരു ഐതിഹ്യം.
മറ്റൊരൈതിഹ്യം പറയുന്നതിപ്രകാരമാണ്: ഒരു മാവിൻചുവട്ടിൽ ഇരുന്ന് പൃഥ്വിലിംഗ രൂപത്തിൽ ശിവനെ ആരാധിക്കുകയായിരുന്നു പാർവതി. സമീപത്തുകൂടി ഒഴുകിയിരുന്ന വേഗാനദി കരകവിഞ്ഞൊഴുകുകയുണ്ടായി. ഇത് ശിവലിംഗത്തിന് തകരാറ് സൃഷ്ടിക്കും എന്ന് മനസ്സിലാക്കിയ പാർവതി ശിവലിംഗത്തെ ആലിംഗനം ചെയ്തു. ആ ശിവലിംഗമാണ് ഏകാംബരേശ്വരൻ. പാർവതിയാൽ ആലിംഗനം ചെയ്യപെട്ട ഭഗവാൻ ശിവനെ തമിഴിൽ തഴുവ കുഴൈന്താർ (ദേവിയുടെ ആലിംഗനത്തിൽ ഉരുകിയ ഭഗവാൻ) എന്ന് വിശേഷിപ്പിക്കാറുണ്ട്.
ക്ഷേത്രം
ഏകാംബരേശ്വര ക്ഷേത്ര സമുച്ചയത്തിന്റെ ആകെ വിസ്തീർണ്ണം 23 ഏക്കറാണ്. ക്ഷേത്ര ഗോപുരങ്ങളാണ് മറ്റൊരാകർഷണബിന്ദു. ക്ഷേത്രത്തിന്റെ രാജഗോപുരത്തിന് 59 മീ ഉയരമുണ്ട്.ദക്ഷിണേന്ത്യയിലെതന്നെ ഏറ്റവും ഉയരമേറിയ ഗോപുരങ്ങളിൽ ഒന്നാണിത്. ആയിരംകാൽ മണ്ഡപമാണ് ക്ഷേത്രത്തിന്റെ മറ്റൊരു പ്രത്യേകത. വിജയനഗര രാജാക്കന്മാരുടെ ഭരണത്തിൻ കീഴിലാണ് ഇത് പണിതീർത്തത്. ക്ഷേത്രകുളം കമ്പൈ തീർത്ഥം എന്നറിയപ്പെടുന്നു. കുളത്തിലെ ജലം പുണ്യതീർത്ഥമായാണ് കണക്കാക്കുന്നത്. കാഞ്ചീപുരത്തെ മറ്റുക്ഷേത്രങ്ങളിൽ കാണുന്ന പോലെ പാർവതി ദേവിക്ക് പ്രത്യേകമായൊരു ശ്രീ കോവിൽ ഈ ക്ഷേത്രത്തിൽ ഇല്ല. കാമാക്ഷി അമ്മൻ കോവിലിലെ ദേവി ഏകാംബരേശ്വർന്റെ അർധാംഗിയാണെന്ന വിശ്വസിക്കുന്നു. അതിനാലാണ് ഇവിടെ ദേവിക്ക് ഇവിടെ പ്രത്യേകം ശ്രീ കോവിൽ ഇല്ലാത്തത്. വിഷ്ണുവിന്റെ ഒരു ചെറിയ ശ്രീ കോവിൽ ക്ഷേത്രത്തിനകത്തുണ്ട്.
ജോർജ് ആലഞ്ചേരി
സുറിയാനി മലബാർ സഭയുടെ നിലവിലെ തലവനും പിതാവുമായ ശ്രേഷ്ഠ മെത്രാപ്പോലീത്ത (മേജർ ആർച്ച് ബിഷപ്പ്) ആണ് മാറൻ മാർ ആലഞ്ചേരിൽ ഗീവർഗീസ് രണ്ടാമൻ ബാവ അഥവാ മാർ ജോർജ്ജ് ആലഞ്ചേരി. ഇദ്ദേഹം സീറോ മലബാർ സഭയുടെ ആസ്ഥാന രൂപതയായ എറണാകുളം-അങ്കമാലി അതിരൂപതയുടെ മെത്രാപ്പോലീത്തയും, കത്തോലിക്കാ സഭയുടെ ഒരു കർദ്ദിനാളുമാണ്. 2011 മേയ് 26-നാണ് ഇദ്ദേഹം വോട്ടെടുപ്പിലൂടെ ശ്രേഷ്ഠ മെത്രാപ്പോലീത്ത ആയി തിരഞ്ഞെടുക്കപ്പെട്ടത്. സീറോ-മലബാർ സഭയുടെ ചരിത്രത്തിൽ ആദ്യമായാണ് മാർപ്പാപ്പ നേരിട്ടല്ലാതെ സഭ സ്വന്തമായി ശ്രേഷ്ഠ മെത്രാപ്പോലീത്തയെ തിരഞ്ഞെടുക്കുന്നത്. തമിഴ്നാട്ടിലെ തക്കല രൂപതയുടെ പ്രഥമ മെത്രനുമായിരുന്നു ഇദ്ദേഹം.
ജീവിതരേഖ
കോട്ടയം ജില്ലയിലെ ചങ്ങനാശ്ശേരി രൂപതയിലെ തുരുത്തി ഇടവകയിൽ ആലഞ്ചേരിൽ പീലിപ്പോസ്‌ മേരി ദമ്പതികളുടെ പത്തു മക്കളിൽ ആറാമനായി1945 ഏപ്രിൽ 19 - ന് ജനിച്ചു. 1972 ഡിസംബർ 18 - ന് മാർ ആന്റണി പടിയറയിൽ നിന്ന് പൗരോഹിത്യം സ്വീകരിച്ചു. സാമ്പത്തികശാസ്ത്രത്തിൽ കേരളാ സർവകലാശാലയിൽ നിന്നു രണ്ടാം റാങ്ക് നേടിയ ശേഷം ഇദ്ദേഹം ദൈവശാസ്ത്രത്തിൽ ഒന്നാംറാങ്കിൽ ബിരുദാനന്തര ബിരുദവും തുടർന്ന് ഫ്രാൻസിലെ സർബോണെ യൂണിവേഴ്‌സിറ്റിയിൽ നിന്ന് ഡോക്ടറേറ്റും നേടി. 1974ൽ ചങ്ങനാശ്ശേരി മെത്രാപ്പോലീത്തൻ പള്ളിയിൽ സഹ വികാരിയായി നിയമിതനായി. 1976 മുതൽ 1978 വരെ ചങ്ങനാശേരി അതിരൂപതയുടെ മതബോധന ഡയറക്ടർ, പിന്നീട് കെ.സി.ബി.സി ഡെപ്യൂട്ടി സെക്രട്ടറി, പാലാരിവട്ടം പി.ഒ.സി ഡയറക്ടർ, കോട്ടയം പൗരസ്ത്യ വീദ്യാപീഠം പ്രൊഫസർ, ചങ്ങനാശേരി അതിരൂപതാ വികാരി ജനറൽ എന്നീ പദവികളിലും സേവനമനുഷ്ടിച്ചു. 1996 ഡിസംബർ 18-ന് അദ്ദേഹത്തിന്റെ പൗരോഹിത്യ രജത ജൂബിലി ദിനത്തിൽ മെത്രാനായി നിയമിതനായി. 1997 ഫെബ്രവരി 2-ന് തക്കല രൂപതയുടെ ഉദ്ഘാടനവും അതോടൊപ്പം മാർ ആലഞ്ചേരിയുടെ മെത്രാഭിഷേക കർമവും നടന്നു.
2011 മേയ് 26-ന് സീറോ-മലബാർ സഭയുടെ ചരിത്രത്തിൽ ആദ്യമായി നടന്ന വോട്ടെടുപ്പിലൂടെ ശ്രേഷ്ഠ മെത്രാപ്പോലീത്ത ആയി തിരഞ്ഞെടുക്കപ്പെട്ടു. ഏറണാകുളം അങ്കമാലി അതിരൂപതയുടെ മെത്രാപ്പോലീത്ത സ്ഥാനവും ആലഞ്ചേരിയാണ് വഹിക്കുന്നത്. മേയ് 29-ന് എറണാകുളം സെന്റ് മേരീസ് ബസിലിക്കയിൽ വച്ച് ശ്രേഷ്ഠ മെത്രാപ്പോലീത്തയായി അഭിഷിക്തനായി. സഭാ ആസ്ഥാന കാര്യാലയമായ കാക്കനാട് മൗണ്ട് സെന്റ് തോമസിൽ കൂരിയ ബിഷപ്പ് മാർ ബോസ്‌കോ പുത്തൂർ 2012 ജനുവരി 6-ന് കർദ്ദിനാളായി പ്രഖ്യാപിക്കുന്ന മാർപ്പാപ്പയുടെ സന്ദേശം അറിയിച്ചു. ഫെബ്രുവരി 18-ന് വത്തിക്കാനിലെ വിശുദ്ധ പത്രോസിന്റെ ദേവാലയത്തിൽ വച്ച് മാർ ആലഞ്ചേരി കർദ്ദിനാൾ പദവി സ്വീകരിച്ചു.
കത്തോലിക്കാ സഭയിലെ വിശ്വാസപ്രബോധന കാര്യാലയ അംഗം
2012ൽ കത്തോലിക്കാ സഭയിലെ വിശ്വാസപ്രബോധന കാര്യാലയത്തിലെ അംഗമായി ബെനെഡിക്ട് പതിനാറാമൻ മാർപ്പാപ്പ മാർ ജോർജ്ജ് ആലഞ്ചേരിയെ നിയമിച്ചു. 5 വർഷത്തേക്കായാണ് ഈ നിയമനം നൽകിയിരിക്കുന്നത്. 18 കർദ്ദിനാൾമാർ അംഗങ്ങളായുള്ള ഉന്നതാധികാര സമിതിയിലേക്കാണ് മാർ ആലഞ്ചേരിയെ നിയമിച്ചിരിക്കുന്നത്. സഭയുടെ വിശ്വാസവിഷയങ്ങളിൽ മാർപ്പാപ്പ ഈ സമിതിയുമായാണ് കൂടിയാലോചന നടത്തുന്നത്.
പുറത്തേക്കുള്ള കണ്ണികൾ
വർഗ്ഗം:1945-ൽ ജനിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:സിറോ-മലബാർ സഭയുടെ മേജർ ആർച്ചുബിഷപ്പുമാർ വർഗ്ഗം:സിറോ-മലബാർ കത്തോലിക്കരായ കർദ്ദിനാളന്മാർ
ഈദ് ഗാഹ്
thumb|300px|ഈദ് ഗാഹിൽ ഈദ് സന്ദേശം നൽകുന്ന ഇമാം. [[ജിദ്ദ നഗരത്തിൽ നിന്നുമുള്ള ദൃശ്യം]] മുസ്ലിംകളുടെ പെരുന്നാൾ പ്രാർത്ഥന( നമസ്കാരം) നടക്കുന്ന സ്ഥലം ആണ് ഈദ് ഗാഹ്.ഈദ് എന്ന അറബി പദവും ഗാഹ് എന്ന പേർഷ്യൻ പദവും ചേർന്നാണ് ഈ പ്രയോഗമുണ്ടായത്.സമയം, സ്ഥലം, ഇടം എന്നൊക്കെയാണ് ഗാഹിന്റെ സാരം.പ്രത്യേക ആവശ്യത്തിന് ഒരുമിച്ചുകൂടുന്ന സ്ഥലങ്ങളെ ഗാഹ് എന്ന് പറയാറുണ്ട്.കോടതിക്ക് ബാർഗാഹ് എന്നും,വിനോദങ്ങൾ അർങ്ങേറുന്ന സ്ഥലത്തിന് ബാസീ ഗാഹ് എന്നും പറയുന്നു. ഖുർആനിലോ ഹദീഥിലോ ഈദ് ഗാഹ് എന്ന പ്രയോഗമില്ല.നമസ്കാരസ്ഥലം എന്ന അർഥത്തിൽ മുസ്വല്ല എന്ന വാക്കാണ് ഹദീഥിൽ വന്നിട്ടുള്ളത്.ഈദ് ഗാഹുകൾക്ക് അറബിയിൽ മൈദാനുസ്വലാത് എന്നാണ് സാധാരാണ പറയുക.
കേരളത്തിൽ
കേരളത്തിൽ ഈദ് ഗാഹുകൾ സംഘടിപ്പിക്കുന്ന പതിവ് ആദ്യകാലത്ത് ഉണ്ടായിരുന്നില്ല.1932ൽ ഒരു ബലി പെരുന്നാളിന് കണ്ണൂർ ജില്ലയിലെ തലശ്ശേരിയിലാണ് കേരളത്തിൽ ആദ്യമായി ഈദ് ഗാഹ് സംഘടിപ്പിച്ചത്.എന്നാൽ കേരളത്തിനു പുറത്ത് ഇന്ത്യയിലെ എല്ലാ സ്ഥലത്തും ഈദ് ഗാഹുകൾ വ്യാപകമാണ്.
ഗൾഫ് നാടുകളിൽ ഗൾഫ് നാടുകളിലും മലയാളികൾ ഈദുഗാഹുകൾ സംഘടിപ്പിച്ച് വരുന്നു.കുവൈത്തിലെ മലയാളികളായ വിശ്വാസികൾക്ക് വേണ്ടി ആദ്യമായി ഈദ് ഗാഹ് സംഘടിപ്പിച്ചത് കുവൈത്ത് ഇന്ത്യൻ ഇസ്ലാഹി സെൻററാണ്. അബ്ബാസിയയിൽ നടന്ന ഈദുഗാഹിന് അബ്ദുൽ അസീസ് സലഫി നേതൃത്യം നൽകി
അവലംബം
വർഗ്ഗം:ഇസ്ലാമികം
വുഡ്ബ്ലോക്ക് പ്രിൻറിംഗ് ഇൻ ജപ്പാൻ
Tsunami by hokusai 19th century.jpg (神奈川 沖浪 裏 കനഗവ-ഒക്കി നമി-യുറ) മെട്രോപൊളിറ്റൻ മ്യൂസിയം ഓഫ് ആർട്ട്]]
ഏക ഷീറ്റുകളിൽ ഉക്കിയോ-ഇ കലാപാരൂപത്തിൽ ഉപയോഗിച്ചിരിക്കുന്ന ഏറ്റവും പ്രശസ്തമായ സാങ്കേതികതയാണ് വുഡ്ബ്ലോക്ക് പ്രിൻറിംഗ് ഇൻ ജപ്പാൻ (木版画, mokuhanga). എന്നാൽ ഇതേ കാലഘട്ടത്തിൽ അച്ചടി പുസ്തകങ്ങൾക്കും ഇത് ഉപയോഗിക്കപ്പെട്ടു. അച്ചടിച്ച രൂപകൽപനക്ക് വളരെ മുമ്പുതന്നെ പുസ്തകങ്ങൾ അച്ചടിക്കാൻ നൂറ്റാണ്ടുകളായി വുഡ്ബോക്ക് പ്രിന്റിംഗ് ഉപയോഗിച്ചിരുന്നുവെങ്കിലും ചലിക്കുന്ന തരത്തിന്റെ ആവിർഭാവത്തിനു വളരെ മുമ്പുതന്നെ, എഡോ കാലഘട്ടത്തിൽ (1603-1868) ജപ്പാനിൽ ഇത് വ്യാപകമായിരുന്നു. ചില കാര്യത്തിൽ, പാശ്ചാത്യ പ്രസിദ്ധീകരണങ്ങളിൽ വുഡ് കട്ട് സമാനമാണെങ്കിലും, മൗകുഹാംഗ രീതി വ്യത്യസ്തമാണ്, അതിൽ ജലത്തെ അടിസ്ഥാനമാക്കിയുള്ള മഷി ഉപയോഗിക്കാറുണ്ട്. പാശ്ചാത്യ വുഡ് ക ട്ടിനെ ഇത് എതിർക്കുന്നു, മിക്കപ്പോഴും ഇതിൽ എണ്ണ അടിസ്ഥാനമാക്കിയ മഷി ഉപയോഗിക്കപ്പെടുന്നു. ജാപ്പനീസ് വാട്ടർ അധിഷ്ഠിത ഇൻകാർഡുകൾ വൈവിധ്യമാർന്ന വർണ്ണങ്ങൾ, ഗ്ലേസുകൾ, സുതാര്യത എന്നിവ നൽകുന്നു.
ചരിത്രം
ചൈനീസ് ബുദ്ധമതക്ഷേത്രങ്ങളിൽ നിന്നുള്ള വുഡ്ബ്ലോക്ക് അച്ചടിച്ച പുസ്തകങ്ങൾ ജപ്പാനിൽ എട്ടാം നൂറ്റാണ്ടിന്റെ തുടക്കത്തിൽ കാണാൻ കഴിഞ്ഞു. 764-ൽ രാജ്ഞി കൊകൻ ഒരു മില്യൺ ചെറിയ മരം പഗോഡകൾക്ക് ഏർപ്പാട് ചെയ്തു. ബുദ്ധമത ഗ്രന്ഥം (ഹെയ്കുമന്റോ ദാരാനി) ചെറിയ വുഡ്ബ്ലോക്കുകളിൽ അച്ചടിച്ചിരിക്കുന്നു. 764-ലെ ഇമി കലാപം അടിച്ചമർത്തലിനു നന്ദി സൂചകമായി രാജ്യമെമ്പാടുമുള്ള ക്ഷേത്രങ്ങൾക്ക് ഇത് വിതരണം ചെയ്തു. ജപ്പാനിൽ നിന്ന് കണ്ടെടുത്ത, ബോബ്സ് രേഖപ്പെടുത്തുന്ന വുഡ്ബ്ലോക്ക് പ്രിന്റിംഗ് അറിയപ്പെടുന്ന ആദ്യകാല ഉദാഹരണങ്ങളാണ്.
പതിനൊന്നാം നൂറ്റാണ്ടോടു കൂടി ജപ്പാനിലെ ബുദ്ധക്ഷേത്രങ്ങൾ, ബുദ്ധസൂത്രങ്ങൾ, മണ്ഡലങ്ങൾ, മറ്റ് ബുദ്ധഗ്രന്ഥങ്ങളും ചിത്രങ്ങളും അച്ചടിച്ച പുസ്തകങ്ങൾ നിർമ്മിച്ച് അച്ചടിച്ചിരുന്നു. നൂറ്റാണ്ടുകളായി അച്ചടി പ്രധാനമായും ബുദ്ധസാമഗ്രിയിലേക്ക് പരിമിതപ്പെടുത്തിയിരുന്നു, കാരണം അത് വൻകിട ഉൽപാദനത്തിന് വളരെ ചെലവേറിയതും വിപരീതവും, ഒരു വിപണിയെന്ന നിലയിൽ, സ്വീകരിക്കുന്നതും, സാക്ഷരതയുള്ളതുമായ പൊതുജനങ്ങൾ ഇല്ലായിരുന്നു. എന്നാൽ ചായം പൂശിയ ചിത്രങ്ങൾ, ബുദ്ധ സൂത്രങ്ങൾ, പെയിന്റിംഗുകൾ നഷ്ടപ്പെടാൻ തുടങ്ങിപ്പോൾ പെയിന്റിങ്ങുകൾ ബ്ലോക്കുകളിലായി അച്ചടിച്ചതായി കരുതപ്പെടുന്ന ഹീയാ കാലഘട്ടം (പന്ത്രണ്ടാം നൂറ്റാണ്ടിൽ) ഒരു പ്രമുഖ ആരാധകരുടെ ശ്രദ്ധയിൽപ്പെട്ടു.
ആദ്യത്തെ മതേതര പുസ്തകം 1781-ൽ ജപ്പാനിൽ എഴുതി. ഇത് രണ്ട് വാല്യങ്ങളുള്ള ചൈനീസ്-ജാപ്പനീസ് നിഘണ്ടുമായ സെറ്റ്സു-ഷാ ആയിരുന്നു. 1590 മുതൽ ഈശോസഭക്കാർ നാഗസാക്കിയിൽ ചലിക്കുന്ന തരത്തിലുള്ള അച്ചടിശാല നടത്തിയിരുന്നെങ്കിലും, 1593-ൽ കൊറിയയിൽ നിന്ന് തൊയൊത്തോമി ഹിദെയോഷിയുടെ സൈന്യം തിരികെ കൊണ്ടുവന്ന അച്ചടി ഉപകരണങ്ങൾ മാധ്യമത്തിന്റെ വികസനത്തിൽ വളരെയധികം സ്വാധീനം ചെലുത്തി. നാലുവർഷത്തിനുശേഷം, ടോക്കുഗവ ഇയാസു, ഷോഗൺ ആകുന്നതിനു മുമ്പുതന്നെ, ലോഹത്തിനുപകരം തടി ടൈപ്പ് പീസുകൾ ഉപയോഗിച്ചുകൊണ്ട് ആദ്യത്തെ പ്രാദേശികമായി ചലിപ്പിക്കാവുന്ന തരം സൃഷ്ടിച്ചു. രാഷ്ട്രീയവും ചരിത്രപരവുമായ നിരവധി ഗ്രന്ഥങ്ങൾ അച്ചടിക്കാൻ ഉപയോഗിച്ച ഒരു ലക്ഷം ടൈപ്പ് പീസുകളുടെ നിർമ്മാണത്തിന് അദ്ദേഹം മേൽനോട്ടം വഹിച്ചു. ഷോഗൺ എന്ന നിലയിൽ, ഇയാസു സാക്ഷരതയും പഠനവും പ്രോത്സാഹിപ്പിച്ചു. വിദ്യാസമ്പന്നരായ ഒരു നഗര ജനതയുടെ ആവിർഭാവത്തിന് ഇത് കാരണമായി.
എന്നിരുന്നാലും, ഈ സമയത്ത് ഷോഗുനേറ്റ് അച്ചടിയിൽ ആധിപത്യം പുലർത്തിയിരുന്നില്ല. പതിനേഴാം നൂറ്റാണ്ടിന്റെ തുടക്കത്തിൽ ക്യോട്ടോയിൽ സ്വകാര്യ പ്രിന്ററുകൾ പ്രത്യക്ഷപ്പെട്ടു. ഇയാസുവിന്റെ പ്രാഥമിക രാഷ്ട്രീയ എതിരാളിയായ ടൊയോട്ടോമി ഹിഡയോറി മാധ്യമത്തിന്റെ വികസനത്തിനും വ്യാപനത്തിനും സഹായിച്ചു. 1598-ൽ കൊറിയൻ ചലിപ്പിക്കാവുന്ന തരത്തിലുള്ള പ്രിന്റിംഗ് പ്രസ്സ് ഉപയോഗിച്ച് ഗോ-യൂസി ചക്രവർത്തിയുടെ ഉത്തരവിൽ കൺഫ്യൂഷ്യൻ അനലക്റ്റുകളുടെ ഒരു പതിപ്പ് അച്ചടിച്ചു. ഈ പ്രമാണം ഇന്ന് ജാപ്പനീസ് നീക്കാൻ കഴിയുന്ന തരം പ്രിന്റിംഗിന്റെ ഏറ്റവും പഴയ രചനയാണ്. എന്നിരുന്നാലും, ചലിപ്പിക്കാവുന്ന തരത്തിന് ആവശ്യക്കാർ ഉണ്ടായിരുന്നിട്ടും, ജാപ്പനീസ് രചനകളുടെ സ്ക്രിപ്റ്റ് ശൈലി വുഡ്ബ്ലോക്കുകൾ ഉപയോഗിച്ച് മികച്ച രീതിയിൽ പുനർനിർമ്മിക്കുമെന്ന് കരകൗശല വിദഗ്ദ്ധർ താമസിയാതെ തീരുമാനിച്ചു. 1640 ആയപ്പോഴേക്കും എല്ലാ ആവശ്യങ്ങൾക്കും വുഡ്ബ്ലോക്കുകൾ വീണ്ടും ഉപയോഗിച്ചു.
അച്ചടി വലിപ്പങ്ങൾ
ടോകുഗാവ-കാലഘട്ടം പ്രിന്റ് വ്യാപ്തികൾ താഴെ കാണിക്കുന്നു. കാലാവധിയനുസരിച്ചു് വലിപ്പത്തിലുള്ള വ്യാപ്തികൾ, തന്നിരിക്കുന്നവ ഏകദേശം പ്രീ-പ്രിന്റിംഗ് പേപ്പർ വലിപ്പത്തെ അടിസ്ഥാനമാക്കിയുള്ളവയാണ്, അച്ചടി കഴിഞ്ഞതിനുശേഷം പേപ്പർ പലപ്പോഴും വെട്ടിമുറിച്ചു.
ചിത്രങ്ങളുടെ ലംബമായ (പോർട്രെയ്റ്റ്), തിരശ്ചീന (ലാൻഡ്സ്കേപ്) രൂപങ്ങൾക്ക് ജാപ്പനീസ് നിബന്ധനകൾ യഥാക്രമം tate-e (立 て 絵) ഉം yoko-e (横 絵) യും ആണ്.
ബാഹ്യ ലിങ്കുകൾ
വർഗ്ഗം:ജാപ്പനീസ് ആർട്ട് വർഗ്ഗം:അച്ചടിവിദ്യ വർഗ്ഗം:അച്ചടിയുടെ ചരിത്രം
ചിന്നപ്പുൽനീലി
പ്രത്യേകതകൾ
ആൺപൂമ്പാറ്റയുടെ ചിറകിന്റെ മുകൾഭാഗം തിളങ്ങുന്ന നീലനിറമാണ്. പെൺശലഭത്തിന് തവിട്ടുനിറവും.ഇവയുടെ ചിറകിന്റെ അറ്റത്തായി നേർത്ത തവിട്ടുകര തെളിഞ്ഞു കാണാം. ചിറകിനടിവശത്ത് കറുത്ത പൊട്ടുകളുമുണ്ട്. ഇത് നേർത്തതും ചെറുതുമാണ്. നിലംപറ്റിയാണ് ഇവയുടെ പറക്കൽ. അല്പദൂരം പറന്നാൽ പിന്നെ വിശ്രമിയ്ക്കാനിരിയ്ക്കും.ഒരു സ്ഥലത്ത് വന്നിരുന്നാൽ ചിറക് താളത്തിൽ ചലിപ്പിച്ച് കൊണ്ട് വന്ന് ഒടുവിൽ ചിറക് അനങ്ങാതെയാകും. അതിനാൽ ഈ ചെറുശലഭത്തെ കാണാൻ ബഹുരസമാണ്.
മുട്ടയിടൽ
പൂമൊട്ടുകളിലാണ് ചിന്നപ്പുലനീലി മുട്ടയിടുന്നത്. കൊങ്ങിണിപ്പൂവ്, വയൽച്ചുള്ളി എന്നീ ചെടികളാണ് മുട്ടയിടാൻ തിരെഞ്ഞെടുക്കുന്നത്. മുട്ടയ്ക്ക് ഇളം പച്ചയും നീലയും കലർന്ന നിറമാണ്. ലാർവ്വകൾക്ക് പച്ചയോ തവിട്ടോ നിറമാണ്. ഇവ പൂമൊട്ടുകൾ തിന്നാണ് ജീവിയ്ക്കുന്നത്.
ഉണ്ണിക്കൃഷ്ണൻ പുതൂർ
മലയാളത്തിലെ ഒരു എഴുത്തുകാരനാണ് ഉണ്ണിക്കൃഷ്ണൻ പുതൂർ. (20 ജൂലൈ 1933 - 2 ഏപ്രിൽ 2014). അറുന്നൂറോളം കഥകൾ രചിച്ചിട്ടുണ്ട്. 29 കഥാസമാഹാരങ്ങളും 15 നോവലുകളും ഒരു കവിതാസമാഹാരവും ജീവചരിത്രവും അനുസ്മരണവും ഉൾപ്പെടെ അമ്പതിലേറെ കൃതികൾ രചിച്ചിട്ടുണ്ട്.
ജീവിത രേഖ
1933-ൽ പൊന്നാനി താലൂക്കിലെ ഏങ്ങണ്ടിയൂർ ഗ്രാമത്തിൽ (ഇപ്പോൾ തൃശ്ശൂർ ജില്ല) ‘ഇല്ലത്ത് അകായിൽ’ എന്ന് സ്ഥാനപ്പേരുള്ള പുതൂർ തറവാട്ടിൽ ജനിച്ചു. ഗുരുവായൂരിലാണ് വളർന്നത്. അച്ഛൻ: കല്ലാത്ത് പുള്ളിപ്പറമ്പിൽ ശങ്കുണ്ണിനായർ. അമ്മ: പുതൂർ ജാനകിയമ്മ. 1955-ൽ ചാവക്കാട് ബോർഡ് ഹൈസ്കൂളിൽ നിന്ന് എസ്.എസ്.എൽ.സി ജയിച്ചു. 1950-കളിൽ തന്നെ കവിതകളും കഥയും എഴുതിത്തുടങ്ങി. കവിതയിലായിരുന്നു തുടക്കം. 'കൽപ്പകപ്പൂമഴ' എന്ന കവിതാസമാഹാരത്തിന് അവതാരിക കുറിച്ചത് വൈലോപ്പിള്ളിയായിരുന്നു.. പുതൂരിന്റെ പ്രസിദ്ധീകൃതമായ ആദ്യത്തെ കഥ ചങ്ങമ്പുഴയുടെ മരണം പ്രമേയമാക്കിയ 'മായാത്ത സ്വപ്ന'മായിരുന്നു. ആദ്യത്തെ കഥാസമാഹാരമായ “കരയുന്ന കാല്പാടുകൾ” എന്ന കൃതിയുമായി കേരളത്തിനുള്ളിലും വെളിയിലുമായി ഒരുവർഷത്തോളം അലഞ്ഞുനടന്നു. 1954 മുതൽ 1956 വരെ പാലക്കാട് വിക്ടോറിയ കോളേജിൽ പഠിച്ചെങ്കിലും ബിരുദം എടുക്കാതെ രാഷ്ട്രീയ പ്രവർത്തകനായും (സോഷ്യലിസ്റ്റ്) തൊഴിലാളി പ്രവർത്തകനായും കഴിഞ്ഞു. 1957-ൽ ഗുരുവായൂർ ദേവസ്വത്തിൽ ഗുമസ്തനായി ജോലിയിൽ പ്രവേശിച്ചു. 1987-ൽ ഗുരുവായൂർ ദേവസ്വം ലൈബ്രറി എസ്റ്റാബ്ലിഷ്മെന്റിന്റെ വകുപ്പുമേധാവിയായി ഉദ്യോഗത്തിൽനിന്നും വിരമിച്ചു.
2014 ഏപ്രിൽ 2-ന് തന്റെ 81-ആം വയസ്സിൽ വാർദ്ധക്യസഹജമായ അസുഖങ്ങളെത്തുടർന്ന് ചാവക്കാട് മുതുവട്ടൂരിലെ രാജാ ആശുപത്രിയിൽ വെച്ച് പുതൂർ അന്തരിച്ചു. അദ്ദേഹത്തിന്റെ മൃതദേഹം പൂർണ്ണ ഔദ്യോഗിക ബഹുമതികളോടെ ഗുരുവായൂരിലെ വീട്ടുവളപ്പിൽ സംസ്കരിച്ചു. തങ്കമണിയമ്മയാണ് ഭാര്യ. ഷാജു, ബിജു എന്നീ രണ്ട് മക്കളുണ്ട്.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:മലയാളം നോവലെഴുത്തുകാർ വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഓടക്കുഴൽ പുരസ്കാരജേതാക്കൾ വർഗ്ഗം:പത്മപ്രഭാ പുരസ്കാരം ലഭിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1933-ൽ ജനിച്ചവർ വർഗ്ഗം:ജൂലൈ 20-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഏപ്രിൽ 2-ന് മരിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
നയാബ് സിംഗ് സൈനി
ഇന്ത്യയിലെ ഹരിയാന സംസ്ഥാനത്തെ കുരുക്ഷേത്ര യിലെ ഭാരതീയ ജനതാ പാർട്ടി ക്കാരനായ് ലോകസഭാംഗമാണ് നയാബ് സിംഗ് സൈനി (ജനനം: ജനുവരി 25, 1970)..   (ബിജെപി)
വ്യക്തി ജീവിതം
1970 ജനുവരി 25 ന് മിർസാപൂർ മജ്‌റയിലാണ് നയാബ് സിംഗ് സൈനി ജനിച്ചത്. പിതാവ് തെലു രാം. അമ്മ കുല്വന്ത് കൗർ. ഭാര്യ ശ്രീമതി സുമൻ രണ്ട് മക്കൾ. മുസാഫർപൂരിലെ ബി ആർ അംബേദ്കർ ബീഹാർ സർവകലാശാലയിലും സിഎച്ച്. മീററ്റിലെ ചരൺ സിംഗ് സർവകലാശാല ബിഎ, എൽഎൽബി ബിരുദങ്ങൾ നേടി. രാഷ്ട്രീയ സ്വയംസേവക സംഘത്തിൽ ചേർന്നു.
അദ്ദേഹം മനോഹർ ലാൽ ഖട്ടറിനെ കണ്ടുമുട്ടി. കുറച്ചു കാലം കഴിഞ്ഞ് അദ്ദേഹം ബിജെപിയിൽ ചേർന്നു    അതിനുശേഷം അംബാല കന്റോൺ‌മെന്റിൽ പ്രസിഡൻറ് ഉൾപ്പെടെ നിരവധി പ്രാദേശിക പാർട്ടി ഓഫീസുകൾ വഹിച്ചു.
2010 ൽ നാരായൺഘർ നിയമസഭാ നിയോജകമണ്ഡലത്തിൽ നടന്ന തിരഞ്ഞെടുപ്പിൽ മത്സരിച്ചെങ്കിലും രാം കിഷൻ ഗുർജാർ പരാജയപ്പെടുത്തി. ആകെ പോൾ ചെയ്ത 116,039 വോട്ടുകളിൽ 3,028 വോട്ടുകൾമാത്രം നേടി. 2015 ൽ 24,361 വോട്ടുകൾക്ക് അദ്ദേഹം വിജയിച്ചു. ഹരിയാന നിയമസഭയിൽ സംസ്ഥാന മന്ത്രിയായിരുന്നു. ഇപ്പോൾ 2019 ൽ അദ്ദേഹം കുരുക്ഷേത്രയിൽ നിന്ന് പാർലമെന്റ് അംഗമായി തിരഞ്ഞെടുക്കപ്പെട്ടു.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1970-ൽ ജനിച്ചവർ വർഗ്ഗം:ജനുവരി 25-ന് ജനിച്ചവർ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ വർഗ്ഗം:പതിനേഴാം ലോകസഭയിലെ ഹരിയാനയിൽ നിന്നുള്ള അംഗങ്ങൾ
ഓറൽ റീഹൈഡ്രേഷൻ ചികിത്സ
നിർ‌വചനം
ഒ.ആർ.ടി യുടെ നിർ‌വചനത്തിൽ സമയാസമയങ്ങളിൽ മാറ്റം‌വന്നിട്ടുണ്ട്. 1980 കളിൽ ഡബ്ല്യു.എച്ച്.ഒ/യൂനിസെഫ് നിർദ്ദേശിക്കുന്ന ഔദ്യോഗിക ലായനിയായി ആയിരുന്നു ഒ.ആർ.ടി യെ നിർ‌വചിച്ചത്. ഔദ്യോഗികമായി തയ്യാർ ചെയ്യുന്ന ലായനി എല്ലായിപ്പോഴും ലഭ്യമല്ല എന്ന കാര്യത്തെ പരിഗണിച്ചു 1988 ൽ വീടുകളിൽ തയ്യാർ ചെയ്യാവുന്ന ഒരു ലായനിയായി ഒ.ആർ.എസിനെ പ്രഖ്യാപിച്ചു. ഒടുവിൽ 1993 ൽ ഇന്നത്തെ നി‌വചനത്തിലേക്ക് എത്തി. വയറിളക്കവും ഛർദ്ദി-അതിസാരവുമുള്ള രോഗികളെ തുടർച്ചയായി കുടിപ്പിക്കേണ്ടുന്ന വർദ്ധിതമായി നൽകേണ്ട ലായനിയായി ഒ.ആർ.ടി യെ വിശദീകരിക്കുന്നു.
ഡബ്ല്യു.എച്.ഒ/യൂനിസെഫ് മാർഗനിർദ്ദേശങ്ങൾ പ്രകാരം, ഛർദ്ദി-അതിസാരത്തിന്റെ ആദ്യ ലക്ഷണമായ നിർജ്ജലീകരണം തടയുന്നതിന്‌ ഉപ്പും പഞ്ചസാരയും ചേർത്തുള്ള ലായനി വീടുകളിൽ തന്നെ ഉണ്ടാക്കി ഉപയോഗിച്ചു തുടങ്ങണം എന്നാണ്‌ ‌. ഈ ലായനി തുടർച്ചയായി കുടിക്കണം എന്നും പറയുന്നു. നിർജ്ജലീകരണം സംഭവിച്ചു കഴിഞ്ഞാൽ മതിയായ ജലീകരണം ഉറപ്പുവരുത്തുന്നതിനായി അനുയോജ്യമായ ഡോസിൽ ഔദ്യോഗികമായി തന്നെ തയ്യാർ ചെയ്ത ഒ.ആർ.എസ്.(Oral Rehydration Solution) ലായിനി ഉപയോഗിച്ചായിരിക്കണം ചികിത്സ.
ഒ.ആർ.എസ്. ലായനി വീട്ടിൽ തയ്യാർ ചെയ്യുന്ന ഘട്ടത്തിൽ മതിയായ ശ്രദ്ധനൽകണം. ലായനിയിൽ ശരിയായ അനുപാതത്തിൽ പഞ്ചസാരയും ഉപ്പും ഉണ്ടാവണം. ഈ രണ്ട് ഘടകങ്ങളും ഇല്ലാത്ത വെള്ളം ഈ സമയത്ത് ഒഴിവാക്കുകയും വേണം. പഞ്ചസാരയുടേയും ഉപ്പിന്റെയും അളവ് തീരെകുറയുന്നതോ വേണ്ടത്ര ഇല്ലാത്തതോ ചികിത്സ ഫലപ്രദമാവാതെ വരാൻ ഇടയാകും.
വീട്ടിൽ വെച്ച് ഉണ്ടാക്കുന്ന വിവിധ ലായനികളിൽ ഉൾപ്പെടുന്നവയാണ്‌ ഔദ്യോഗിക ഒ.ആർ.എസ്. ലായനി,ഉപ്പ് ചേർത്ത കഞ്ഞിവെള്ളം, ഉപ്പ് ചേർത്തുള്ള തൈര്‌ -മോര്‌ ലായനി,പച്ചക്കറിയുടേയോ കോഴിയിറച്ചിയുടെയോ ഉപ്പ് ചേർത്ത സൂപ്പ് എന്നിവ. ശുദ്ധമായ ജലമായിരിക്കണം ലായനി തയ്യാറാക്കുമ്പോൾ ഉപയോഗിക്കേണ്ടത്. മധുരമുള്ള പഴച്ചാറുകൾ,ശീതള പാനീയങ്ങൾ,മധുരമുള്ള ചായ,കാപ്പി, എന്നിവ ഒഴിവാക്കണം. അധികം പഞ്ചസാര ചേത്ത് കുടിക്കുന്നതെന്തും ഛർദ്ദി-അതിസാരത്തെ കൂടുതൽ അപകടകരമാക്കും. വീട്ടിൽ തയ്യാർ ചെയ്ത് ഒ.ആർ.എസ്.ലായനി ഉപയോഗിക്കുമ്പോഴും നിർജലീകരണം തുടരുകയാണങ്കിൽ ചികിത്സക്കായി യോഗ്യനായ ഒരു ആരോഗ്യ വിദഗ്ദ്ധന്റെ സഹായം തേടണം.
ലഭ്യത
ഒ.ആർ.എസ്. പായ്ക്കറ്റുകൾ(sachets) ലഭ്യമല്ലാതാവുമ്പോൽ വീട്ടിൽ സാധാരണ തയ്യാർ ചെയ്യുന്ന ലായനി ഉപയോഗിക്കുന്നു. ഇതിൽ ഏറ്റവും ഓർത്തുവക്കാവുന്നത് വെള്ളവും ഉപ്പും പഞ്ചസാരയും ചേർത്തുള്ള ലായനി തന്നെ. ഒരു ടീസ്പൂൺ ഉപ്പും എട്ട് ടീസ്പൂൺ പഞ്ചസാരയും നാല് ഔൺസ് ഓറഞ്ച് ചാറും(ഇത് വേണമെങ്കിൽ മാത്രം) ഒരു ലിറ്റർ ശുദ്ധമായ വെള്ളത്തിൽ ചേർത്ത് ഇത് തയ്യാർ ചെയ്യാം. വെള്ളം ശുദ്ധമാണോ എന്ന കാര്യത്തിൽ സംശയമുണ്ടങ്കിൽ പത്തുമിനുട്ട് തിളപ്പിച്ച് ആറിയതിന് ശേഷം മുകളിൽ പറഞ്ഞവ ചേർക്കാം.